recursal/SuperWikiNEXT-32B huggingface dataset:
**စောဇိတ်**သည် လေးဆက်မြောက်မဂဒူးမင်းအဖြစ် နောင်တော် စောသင်မောင်ထံမှ ထီးနန်းဆက်ခံသည်။ နန်းတက်လျှင် ဦးရီးတော်ခွန်လော၏သမီးဖြစ်သူကို မိဖုရားမြှောက်ကာ စန္ဒာမင်းလှဘွဲ့ပေးသည်။ မရီးဖြစ်သူ မေနှင်းထပီကိုလည်း မင်းမျိုးမင်းနွယ်ဖြစ်သည့်အတွင် ဆက်လက်ကာမိဖုရားမြှောက်သည်။ နန်းတက်ပြီးလျှင် တူတော်သူ စောအဲကံကောင်း အားထားဝယ်နှင့် တနင်္သာရီတို့ကိုတိုက်စေသည်။ နိုင်ပြီးပြန်လာသော်လည်း မှူးမတ်တို့က ကုန်းတိုက်သည်ကို ယုံကာ အမျက်ရှသဖြင့် ပဲခူးတွင် သံခြေချင်းခတ်ကာ ထားသည်။ သားတော်တစ်ပါးနှင့် သမီးတော် တစ်ပါး ဖွားမြင်ရာ ဗညားဦး၊မဟာဒေဝီ ဟုအမည်ပေးသည်။ နောင် သားတော်တစ်ပါးထပ်ရသော် မင်းလင်္ကာဟု ခေါ်စေသည်။ ဗြတ်ရှမ်းသား ၅၀၀ ကကျွန်ခံလာရာ အချီတော်ဇိတ်ပွန်ကို အုပ်ချုပ်စေသည်။ ဇိတ်ပွန်လည်း မိမိတွင် ရှမ်း ၅၀၀ ရှိသဖြင့်မသင့်သောအကြံကိုကြံလေသည်။ မိမိအိမ် ဥယျာဉ်အတွင်း အိမ်သစ်ဆောက်ကာ အိမ်ကို ကျုံးဖြင့်ပတ်ထားစေသည်။ နောက် စောဇိတ်အား အိမ်သစ်တက်မင်္ဂလာကျင်းပဟန်ပြုပြီး ဖိတ်ကြားသည်။ စောဇိတ်ရောက်လျှင် လက်အောက်ရှိ ရှမ်း ၅၀၀ ဖြင့် ဖမ်းကာသတ်သဖြင့် စောဇိတ်လွန်ပြီး ဇိတ်ပွန် မင်းပြုသည်။

| * ရှု
* ပြော
* ပြင်
မဂဒူး မင်းဆက် (အေဒီ ၁၂၈၇ - ၁၅၃၉) |
| --- |
| ဘုရင်များ | 
* ဝါရီရူး
* ခွန်လော
* စောသင်မောင်
* စောဇိတ်
* ဇိတ်ပွန်
* စောအဲကံကောင်း
* ဗညားအဲလော
* ဗညားဦး
* ရာဇာဓိရာဇ်
* ဗညားဓမ္မရာဇာ
* ပထမဗညားရံ
* ဗညားဗရူး
* ဗညားကျန်းထော
* လိပ်မွတ်ထော
* ရှင်စောပု
* ဓမ္မစေတီ
* ဒုတိယဗညားရံ
* သုရှင်တကာရွတ်ပိ

 |
| ပုဂ္ဂိုလ်ကြီးများ | 
* မင်းကန်စီ
* သမိန်ဗြာဇ္ဇ
* အမတ်ဒိန်
* သမိန်ဗရမ်း
* လဂွန်းအိန်
* ရဲသေဉ်ရံ

 |
| အကြောင်းအရာများ | 
* ဓမ္မစေတီခေါင်းလောင်းကြီး
* ရွှေမော်ဓောဘုရား(ပဲခူး)

 |
| ဒေသ (မွန် ၃ ရပ်) | 
* မုတ္တမ
* ဟံသာဝတီ (ပဲခူး)
* မြောင်းမြ

 |
| * + ပုဂံခေတ်
	+ ပင်းယခေတ်
	+ အင်းဝခေတ်
	+ တောင်ငူခေတ်
	+ ညောင်ရမ်းခေတ်
	+ ကုန်းဘောင်ခေတ်
	+ ရတနာပုံခေတ်
	+ ကိုလိုနီခေတ်
	+ ဂျပန်ခေတ်
	+ ပါလီမန်ဒီမိုကရေစီခေတ်
	+ မြန်မာ့ဆိုရှယ်လစ်လမ်းစဉ်ပါတီခေတ်
	+ နိုင်ငံတော်ငြိမ်ဝပ်ပိပြားမှုတည်ဆောက်ရေးအဖွဲ့ခေတ်
	+ နိုင်ငံတော်အေးချမ်းသာယာရေးနှင့်ဖွံ့ဖြိုးရေးကောင်စီခေတ်
	+ မျက်မှောက်ခေတ်
 |
***စုံထောက်ကြီး ရှားလောက်ဟုမ်း(စ်) နှင့် လေးပွင့်ဆိုင် အမှတ်သင်္ကေတ*** ဝတ္ထုသည် မြန်မာစာရေးဆရာ မြတ်ဝင်း (ကျောက်မဲ) ရေးသားသော ဘာသာပြန်ဝတ္ထု ဖြစ်သည်။ ၂၀၁၁ ခုနှစ် ဇွန်လတွင် ချယ်ရီစာပေ မှ ဖြန့်ချိသည်။  ဆာ အာသာ ကိုနင်ဒွိုင်း ၏ ရှားလော့ဟုမ်း လက်ရွေးစင်ဝတ္ထုများ စာအုပ်မှ လေးပွင့်ဆိုင်သင်္ကေတ ဝတ္ထုကို ဘာသာပြန် ထားခြင်း ဖြစ်သည်။

ဇာတ်လမ်းအကျဉ်း
--------------

မစ္စ မေရီ မော်စတန် မှာ ဘေကာလမ်းရှိ ရှားလောက်ဟုမ်း(စ်) ၏ အိမ်သို့ ဖခင်ပျောက်ဆုံးမှုအတွက် ရောက်လာသည်။ ကပ္ပတိန် မော်စတန်မှာ မေရီထံ ပြန်လာစဉ် လမ်း၌ ပျောက်ဆုံးနေခြင်း ဖြစ်သည်။ ကပ္ပတိန် မော်စတန်နှင့် သိကျွမ်းသည့် မေဂျာ ရှောတိုအိမ်ရောက်မှ စကားများရာမှ ဖြစ်သည့် ဒေါသ နှင့် နဂိုအခံ နှလုံးရောဂါတို့ ပေါင်းကာ သေဆုံးကြောင်း သိရသည်။ နောက်တိုးကိစ္စမှာ မေဂျာ ရှောတို၏ အိမ်မှ ပြဿနာ ဖြစ်သည်။

ခြေရာခံ စုံစမ်းပြီးနောက် တရားခံဖြစ်သူ ဂျွန်နသန်ကို လက်ရဖမ်းဆီးနိုင်ခဲ့သည်။ ဂျွန်နသန်က သက်သေခံရာ၌ ကုန်သည် အပ်ချ မက် အားသတ်ကာ လုထားသည့် ရတနာများကို ဒေါ့စ် အက်ဘာ၊ အမ်ဒူလာ ခန်း၊ မိုဟာမက် ဆင်း တို့နှင့်ပေါင်းကာ လျှို့ဝှက်မြုပ်နှံထားကြောင်း၊ အပ်ချ မက် အားသတ်မှုဖြင့် ထိုလေးယောက် ထောင်ကျသောအခါ လွတ်နိုင်မည်ဟူသော မျှော်လင့်ချက်ဖြင့် ထောင်မှူး မေဂျာ ဂျွန် ရှောတို ကို ဇာတ်ကြောင်းစုံ ပြောဖြစ်ကြောင်း၊ မောဂျာ ရှောတိုက သစ္စာဖောက်သွားရာ လက်စားချေပြီး ရတနာများအား ပြန်ယူခြင်း ဖြစ်ကြောင်း ပြောပြတော့သည်။

ကိုးကား
-------

1. ↑  မြတ်ဝင်း (ကျောက်မဲ)။ "စုံထောက်ကြီး ရှားလောက်ဟုမ်း(စ်) နှင့် လေးပွင့်ဆိုင် အမှတ်သင်္ကေတ"။ ချယ်ရီစာပေ၊ ရန်ကုန်။ ၂၀၁၁၊ ဇွန်။
2. ↑   Sir Arthur Conan Doyle, "The Sign of Four," in *Sherlock Holmes Selected Stories*.
**အရှင်စုန္ဒထေရ်** သည် မြတ်စွာဘုရား၏ သာသနာတော်ရှိ ရဟန်းတစ်ပါး ဖြစ်၏။ ဖခင်ဖြစ်သူမှာ ဝင်္ကန္တပုဏ္ဏားဖြစ်ပြီး မိခင်ဖြစ်သူမှာ သရီပုဏ္ဏေးမ ဖြစ်၏။ ဗြဟ္မဏမျိုးရိုးဖြစ်၏။

ဘဝဇာတ်ကြောင်း
-------------

### သိဒ္ဓတ္ထမြတ်စွာဘုရားလက်ထက်

အရှင်စုန္ဒထေရ်သည် သိဒ္ဓတ္ထမြတ်စွာဘုရားအား ရည်မှန်း၍ မုလေးပန်းတို့ဖြင့် ပန်းစေတီပြုလုပ်၏။ ကြွင်းကျန်သောပန်းတို့ကို မြတ်စွာဘုရားအား လှူခဲ့၏။ 

### အကျိုးခံစားရခြင်း

ထိုအခါ မြတ်စွာဘုရားသည် အောက်ပါအတိုင်း ဗျာဒိတ်မြွက်ကြားတော်မူ၏။ "ဤယောက်ျားသည် လူ့ပြမှလွန်ခဲ့သော် နတ်အပေါင်းခြံရံကာ မုလေးပန်းတို့ပြွမ်းလျက် နတ်ပြည်သို့ သွားရမည်။ ပတ္တမြားဖြင့် ပြီးသည့် ရွှေဗိမာန်ကြီးသည်လည်း ထင်ရှားဖြစ်ပေါ်မည်။ ထိုပပြင် ၇၄ ကြိမ် နတ်မင်းအဖြစ်ကိုလည်းကောင်း၊ အကြိမ်သုံးရာ ဧကရာဇ်မင်းဖြစ်ကိုလည်းကောင်း၊ ၇၅ ကြိမ် စကြဝတေးမင်းအဖြစ်ကို ရမည်။ နောက်ဆုံးဘဝတွင် ဂေါတမမြတ်စွာဘုရား၏ သာသနာတော်တွင် "စုဠစုန္ဒ" အမည်ဖြင့် ရဟန္တာဖြစ်မည်" ဟု မိန့်တော်မူ၏။

### ဂေါတမမြတ်စွာဘုရားထက်ထက်

နောက်ဆုံးဘဝတွင် ဂေါတမမြတ်စွာဘုရား၏ သာသနာတော်တွင် အရှင်စုန္ဒထေရ် အဖြစ်ဖြင့် အာသဝေါကုန်ခမ်း ရဟန္တာ ဖြစ်တော်မူ၏။

ကိုးကား
-------

1. 1 2 3 4  *ထေရာပဒါန်ပါဠိတော်၊ ဥပါလိဝဂ်၊ စုန္ဒတ္ထေရအပဒါန်*။
အရှည်မြော်တတ်သူတို့သည် နောင်ရေးဖူလုံစေရန် ကြေးငွေ 
ဥစ္စာတို့ကို စုဆောင်းတတ်ကြ၏။ သို့သော် ထိုကဲ့သို့ စီးပွားရေး 
အလို့ငှာ မဟုတ်ဘဲ ဝါသနာအလျောက် ပစ္စည်းစုဆောင်းလည်း 
ရှိသေးသည်။ ယင်းသို့ စုဆောင်းသောပစ္စည်းတို့မှာ နောင်အခါ 
တွင် ရှေးဟောင်းပစ္စည်းတရပ် အနေနှင့် လူ့သမိုင်းအတွက် 
သော်၎င်း၊ ယဉ်ကျေးမှု သမိုင်းအတွက်သော်၎င်း၊ အနုပညာ 
သမိုင်းအတွက်သော်၎င်း အလွန်တရာ တန်ဖိုးရှိလာတတ်သည်။ 
ထိုကြောင့် အချို့က ရှေးဟောင်းပစ္စည်းများကို စုဆောင်းကြ၏။ 
အချို့ကား ကျောက်စာ၊ ပေစာ၊ ပုရပိုက်၊ မင်စာ၊ စာအုပ်၊ 
ပန်းချီကား၊ ရုပ်တု စသည်တို့ကို စုဆောင်းကြ၏။ အချို့မှာမူ 
တံဆိပ်ခေါင်း၊ မီခြစ်ခွံ၊ စီးကရက် အရုပ်ကား စသည့် အသေး 
အဖွဲ့ ပစ္စည်းတို့ကို စုဆောင်းကြ၏။ ပါဏဗေဒို လိုက်စားသူ 
တို့မှာ သတ္တဝါအမျိုးမျိုးတို့၏ အရိုးစုများ၊ အကြေးခွံများ၊ 
ယောက်သွားခွံများ စသည်တို့ကို စုဆောင်းကြသည်။

ထိုကဲ့သို့ စုဆောင်းခြင်း၌ ဝါသနာပါသော သဌေးသူကြွယ် 
များသည် ရှေးဟောင်းပစ္စည်းများကို ဈေးကြီးပေး၍ ဝယ်ယူ 
သိုမှီးထားတတ်ကြသည်။ သို့ဖြစ်၍ ပစ္စည်းတို့ကို အပျင်းပြေ 
သဘောထားကာ မှန်မှန် စုဆောင်းသွားသော် နောင်တစ်နေ့တွင် 
အကျိုးခံစားနိုင်ဖွယ် ရှိသည်။ ထိုကြောင့် အနောက်နိုင်ငံများ 
တွင် ဤစုဆောင်းခြင်း အလေ့အထသည် ကလေးသူငယ်ကအစ 
ခေတ်စားလေသည်။

စုဆောင်းရာ၌ ပစ္စည်းနှစ်မျိုးရှိသည်။ အိမ်တွင်းနှင့် ဆိုင် 
သော ပစ္စည်းနှင့် အိမ်ပြင်ပနှင့်ဆိုင်သော ပစ္စည်းဟူ၍ ဖြစ်၏။ 
တံဆိပ်ခေါင်း၊ ဓာတ်ပုံ၊ စာအုပ် စသည်တို့ကို စုဆောင်းခြင်းမှာ 
အိမ်တွင်းဆိုင်ရာ ပစ္စည်းများကို စုဆောင်းခြင်းဖြစ်၏။ ပန်းပွင့်၊ 
ခရုခွံ၊ လိပ်ပြာ၊ ဖလံကောင် စသည်တို့ကို စုဆောင်းခြင်းမှာ 
အိမ်ပြင်သို့ထွက် ရှာဖွေစုဆောာင်းရခြင်း ဖြစ်၏။ စုဆောင်းမှု၌ 
မကျွမ်းကျင်သူတို့သည် ရရာပစ္စည်းမျိုးစုံကို ရှာဖွေ စုဆောင်း 
တတ်ကြသည်။ ဤစုဆောင်နည်းမျိုးမှာ အလုပ်ပို၍ အချိန်ကုန် 
သလောက် အကျိုးမများချေ။ တစ်မျိုးကောင်းကို ရွေး၍ စွဲစွဲ 
မြဲမြဲ စုဆောင်းခြင်းသည်သာ၍ အကျိုးရှိစေတတ်သည်။ 

စုဆောင်းသည့်အခါ စုဆောင်းသည့် ပစ္စည်းအမျိုးအမည်၊ 
စုသည့်နေ့ရက်၊ မည်သို့ရရှကြောင်း၊ ရရှိသည့်ဌာန၊ ပစ္စည်းနှင့် 
စပ်ဆိုင်သောသမိုင်း စသည်တို့ကို မှတ်တမ်းတင်၍ ထားသင့် 
သည်။ နောင်သောအခါ၌ ထိုမှတ်တမ်းသည် အဖိုးတန် သမိုင်း 
အကျဉ်းချုပ် ဖြစ်လာပေလိမ့်မည်။

ကိုးကား
-------

1. ↑  မြန်မာ့စွယ်စုံကျမ်း အတွဲ(၃)
| ပိဋကတ် သုံးပုံ |
| --- |
| ဝိနယပိဋက |
| * ပါရာဇိကဏ်
* ပါစိတ်
* မဟာဝဂ်
* စူဠဝါ
* ပရိဝါ
 |
| သုတ္တန်ပိဋကတ် |
| * ဒီဃနိကာယ်
* မဇ္ဈိမနိကာယ်
* သံယုတ္တနိကာယ်
* အင်္ဂုတ္တရနိကာယ်
* ခုဒ္ဒကနိကာယ်
 |
| အဘိဓမ္မာပိဋကတ် |
| * ဓမ္မသင်္ဂဏီ
* ဝိဘင်း
* ဓာတုကထာ
* ပုဂ္ဂလပညတ်
* ကထာဝတ္ထု
* ယမိုက်
* ပဋ္ဌာန်း
 |
| * ရှု
* ပြော
* ပြင်
 |

ဘုရားရှင် သကျနိုင်ငံ ကပိလဝတ္ထုမြို့တော် နိဂြောဓာရုံကျောင်းတော်၌ သီတင်းသုံးတော်မူစဉ်-ထောပတ်, ဆီ, ပျားရည်, တင်လဲများ ဝေဖန်လှူဒါန်းသည့်နေ ရာ၌ ဆူဆူညံညံ အသံဖြစ်ခြင်းကြောင့် အရှင်အာနန္ဒာကို မေးတော်မူပြီး ရဟန်း /သာမဏေများကို နှင်ထုတ်လိုက်ပါသည်။

နောက်တစ်နေ့ နံနက်ခင်း၌ ကပိလဝတ္ထုမြို့တော်၌ ဆွမ်းခံဝင်တော်မူပါသည်။ ဆွမ်းဘုဉ်းပေးတော်မူပြီး မဟာဝုန်တောအုပ်သို့ နေ့ပိုင်းသီတင်းသုံးရန် ကြွရောက်တော်မူ၍ ဥသျှစ်ပင်ရင်း၌ သီတင်းသုံးတော်မူစဉ် "မိခင်နွားမကို မမြင်ရသော နို့စို့နွားငယ် ပမာ, ရေမရှိသော မျိုးစေ့နုပမာ သာသနာတော်သို့ ဝင်ရောက်ကာစ ရဟန်းသစ်များ ပျက်စီးသွားနိုင်ပုံကို ရှေးအခါက ရဟန်းတော်များအား ချီးမြှောက်တော်မူသကဲ့သို့ ချီးမြှောက်တော်မူအံ့"ဟု ကြံစည်တော်မူပါသည်။

မြတ်စွာဘုရားရှင်၏ အကြံတော်ကိုသိတော်မူသော သဟမ္ပတိဗြဟ္မာကြီးကလည်း မြတ်စွာဘုရားရှင် ကြံစည်တော်မူသည့် ဥပမာအားဖြင့် "ရှေးကကဲ့သို့ သံဃာတော်များကို ချီးမြှောက်တော်မူပါရန်" တောင်းပန်လျှောက်ထားလာပါသည်။

ညနေအချိန် နိဂြောဓာရုံကျောင်းတော်၌ ခင်းထားအပ်သော နေရာတော်၌ သီတင်းသုံးတော်မူနေသော ဘုရားရှင်ရှိတော်မူရာသို့ ကြောက်ရွံ့စွာဖြင့် တစ်ပါးချင်း, နှစ်ပါးချင်းစီ ရောက်လာကြပြီး ထိုင်နေတော်မူသော ရဟန်းတော်များအား "ရဟန်းတို့ ဘေးရန်အန္တရာယ်တစ်မျိုးမျိုး နှိပ်စက်ခြင်း၊ အသက်မွေးမှုကြပ်တည်းခြင်း စသည်တို့ကြောင့်မဟုတ်ပဲ အမျိုးကောင်းသားတို့သည် အကျိုးထူးကို လိုလားကြ ကုန်လျက် အယုတ်ညံ့ဆုံး ဆဲရေးခံရသော ထမင်းကိုတောင်း၍ အသက်မွေးရသော ရဟန်းဘဝသို့ ချဉ်းကပ်ကြကုန်၏။ ပဋိသန္ဓေနေခြင်းဆင်းရဲအစရှိသော ဆင်းရဲအမျိုးမျိုးတို့ ကုန်ဆုံးမှုကို နှလုံးသွင်း၍ ချဉ်းကပ်ကြကုန်၏။ အဘိဇ္ဈာများသူအစရှိသောရဟန်းသည် ထင်းကုလားတုံး ကဲ့သို့ လူ့စည်းစိမ်မှ ယုတ်လျော့သူ ရဟန်းပြုရကျိုး မပြီးစီးသူဖြစ်ပုံ, သတိပဋ္ဌာန် လေးပါး, အနိမိတ္တသမာဓိကို ပွားများနေသောရဟန်းအား အကုသလဝိတက်သုံးမျိုး အကြွင်းမဲ့ချုပ်ပုံ၊ "ဘဝဒိဋ္ဌိ, ဝိဘဝဒိဋ္ဌိဟူသော အယူနှစ်မျိုးရှိပုံ၊ အပြစ်မရှိသော (တဏှာ, မာန, ဒိဋ္ဌိ ဟူသော) စွဲယူမှုမရှိပုံ၊ ခန္ဓာငါးပါးတို့၌ စွဲယူပုံ၊ ထိုစွဲယူမှုကို အကြောင်းပြု၍ ကမ္မဘဝဖြစ်ရာမှ ဆင်းရဲအစုအဝေးဖြစ်ပုံ"ကို နှလုံးသွင်းဆင်ခြင်ပုံ၊ ခန္ဓာငါးပါးကို အနတ္တလက္ခဏသုတ်ဒေသနာတော်အတိုင်း အရဟတ္တဖိုလ်သို့ ရောက်သည်အထိ ဟောကြားတော်မူပါသည်။

အဋ္ဌကထာ၌ မှတ်သားဖွယ် ဖွင့်ဆိုချက်များ ပြည့်ပြည့်စုံစုံ ပါရှိပါသည်။ ဒေသနာတော်အဆုံး၌ ရဟန်းတော်ငါးရာတို့ ပဋိသမ္ဘိဒါလေးပါးနှင့်တကွ ရဟန္တာဖြစ်ပုံကို ဖွင့်ဆိုထားပါသည်။

ကိုးကား
-------

1. ↑  -သံ၊၂၊၇၅-၇။ သံ၊မြန်၊၂၊၇၂-၄။ သံ၊ဋ္ဌ၊၂၊၂၄-၉။ သံ၊ဋီ၊၂၊၂၃၉-၂၄၀။

-သံယုတ္တနိကာယ၊ ၁-ခန္ဓဝဂ္ဂသံယုတ္တ၊ (၈)၄-ခဇ္ဇနီယဝဂ္ဂ၊ အဋ္ဌမသုတ်။
2. ↑  ပခုက္ကူမြို့ မဟာဝိသုတာရာမတိုက်၊ သာသနဓဇ သိရီပဝရ ဓမ္မာစရိယ၊ B.A (ဝိဇ္ဇာဂုဏ်ထူး-သီရိလင်္ကာ)၊ အဂ္ဂမဟာပဏ္ဍိတ ဘဒ္ဒန္တ ကေလာသမဟာထေရ် **တိပိဋကသူစိကျမ်း** နှင့် နိုင်ငံတော်ပရိယတ္တိသာသနာ့ တက္ကသိုလ် (ရန်ကုန်) ဒုတိယပါမောက္ခချုပ်၊ အဂ္ဂမဟာပဏ္ဍိတ ဘဒ္ဒန္တကုမာရထေရ် **တိပိဋက သုတ္တသူစိ ဝိဘာဝိနီ**
ဂန္ဓာမာပန်းသည် ဒေဆီ၊ နေကြာ၊ ထပ်တရာ စသည်တို့နှင့် 
အတူ ကွန့်ပေါဇီတီမျိုးစဉ်ကြီးတွင် ပါဝင်လေသည်။ နှစ်ကြာ 
ရှည်ခံပင်မျိုးဖြစ်သဖြင့် နှစ်စဉ်နှစ်ဆက် ပေါက်နေနိုင်ပေသည်။
ဂန္ဓာမာပန်းပင် အမျိုးမျိုးကို ယခုအခါ မြောက်ဘက် ကမ္ဘာ 
လုံးခြမ်းရှိ သမပိုင်းဒေသများ၌ အများအပြား တွေ့ရသည်။ 
သို့ရာတွင် ထိုအပင်မျိုး စတင်ပေါက်ရောက်ရာ ဇာတိဒေသမှာ 
တရုတ်နိုင်ငံ ဖြစ်သည်ဟု သိရလေသည်။ တရုတ်နိုင်ငံမှနေ၍ 
ရှေးနှစ်ပေါင်း ၂ဝဝဝ ခန့်က ဂျပန်နိုင်ငံသို့ ထိုအပင်မျိုး 
ရောက်သွားသည်။ ထိုပန်းကို ၁၄ ရာစုနှစ်ကစ၍ ဂျပန်နိုင်ငံ 
တွင် ထီးသုံးနန်းသုံး အမှတ်တံဆိပ်အဖြစ် သုံးစွဲဲခဲ့သည်။ ယခု 
အခါ ဂျပန်နိုင်ငံ၌ ချယ်ရီပန်းကဲ့သို့ ထိုပန်းသည် ထင်ရှား 
လျက် ရှိသည်။ ထိုပန်းမျိုးသည် ဥရောပတိုက်သို့ ၁၇၆၄ ခုနှစ် 
တွင် ရောက်သွားရာ ရောက်လျှင်ရောက်ချင်းပင် ထိုပန်းမျိုးကို 
လူကြိုက်များလာလေသည်။

ဂန္ဓမာပန်းပင်တွင် မျိုးကွဲပေါင်း မြောက်မြားစွာ ပါဝင်သည်။ 
အလေ့ပေါက်များလည်းရှိ၍ စိုက်ပျိုးယူသော အပင်များလည်း 
ရှိသည်။ ပြုပြင်စိုက်ပျိုးယူရသောပန်းများမှာ အထူးပင် လှပကြ 
၏။ အပွင့်များတွင် အဖြူ၊ အဝါ၊ အနီ အပြောက်အစင်း 
စသည်ဖြင့် အရောင်အမျိုးမျိုးရှိသည်။ ပုံသဏ္ဌာန်လည်း အမျိုး 
မျိုးရှိသည်။ အပွင့်မှာ အချင်း ၁/၂ လက်မမှ ၈ လက်မခန့်
ထိအောင် အရွယ်အမျိုးမျိုး ရှိသည်။ ပန်းပွင့်ချိန်မှာ ဆောင်းဦး 
ပေါက်ချိန်ဖြစ်သည်။ ထိုပန်းမျိုးအားလုံး၌ အနံ့ ကင်းတတ် 
သည်။ အနံ့ရှိပါကလည်း စိမ်းရွှေရွှေ အနံ့မျိုးသက်သက် 
မျှသာ ရှိတတ်၏။ ဂန္ဓမာပန်းသည် ယခုအခါ ကမ္ဘာပေါ်တွင် 
အကျော်ကြားဆုံး ပန်းများတွင် အပါအဝင်ဖြစ်သည်။ ထိုအပင် 
မျိုးကို စိုက်ပျိုးရန် လွယ်ကူသည့်အတိုင်း အတိုင်းတိုင်း 
အပြည်ပြည်၌ စီးပွားရေးအဖြစ် စိုက်ပျိုးရောင်းချသူများ ရှိကြ 
သည်။

ကိုးကား
-------

1. ↑  conserved type ratified by General Committee, Nicolson, Taxon 48: 375 (1999)
2. ↑  Tropicos, *Chrysanthemum* L.
3. ↑  မြန်မာ့စွယ်စုံကျမ်း၊ အတွဲ(၃)
ဂန္ထဗေဒ
-------

ဂန္ထဗေဒ၏ အဓိပ္ပာယ်မှာ စာပေကျမ်းဂန် သို့မဟုတ် စာအုပ်များအကြောင်းကို ခွဲခြမ်းစိတ်ဖြာ၍ပြသော ပညာရပ်ဖြစ်သည်။ ဂန္ထဗေဒကို အင်္ဂလိပ်ဘာသာအားဖြင့် ဘစ်ဘလီယိုဂရပ်ဖီဟု 
ခေါ်သည်။ ဂန္ထဗေဒ၏ မူလသဘောမှာ စာအုပ်စာတမ်းများ အကြောင်းကို ရေးသားပြုစု၍ စာပေ လေ့လာသူတိုင်းအား မိမိတို့ နှစ်သက်ရာ ဘာသာရပ်အသီးသီးကို နှိုက်နှိုက်ချွတ်ချွတ် 
စေ့စုံစွာ လေ့လာနိုင်စေရန်အတွက် ကူညီပေးသည့် သဘောပင်ဖြစ်သည်။ ဂန္ထဗေဒသဘော သက်ဝင်သော လုပ်ငန်းများကို ကမ္ဘာပေါ်တွင် ခရစ်နှစ် ၁၈ ရာစုများအတွင်းက စတင် လုပ် 
ဆောင်ခဲ့ကြသည်။ စာပေလောကတွင် တစ်နေ့တစ်ခြား တိုးတက်များပြားလာသော စာအုပ်စာတမ်းများကို စာရင်းပြုလုပ်ကာ စာဖတ်သူတို့အား အကျိုးပြုရန် လိုအပ်လာသည့် 
အတွက်ကြောင့်သာ ဤဂန္ထဗေဒပညာရပ်မှာ ထူးထူးခြားခြားပင် အသုံးများလာခဲ့ပေသည်။ အင်္ဂလန်ပြည် လန်ဒန်မြို့တော်တွင် ခရစ်နှစ် ၁၈၉၂ ခုနှစ်က စတင်တည်ထောင်ခဲ့သော ဂန္ထဗေဒ 
အသင်းကြီး ရှိလေသည်။

ဤဂန္ထဗေဒပညာရပ်ကို ၁၈ ရာစုနှစ်များအတွင်းမှ ယနေ့အထိ သုံးစွဲလာခဲ့ရာ အများသိရှိနေသော ဝေါဟာရအဖြစ် ဤပညာရပ်တွင် လုပ်ကိုင်နည်း ၂ မျိုး သက်ဝင်လျက် ရှိသည်။

* ပထမအမျိုးကား စာအုပ်များကို စနစ်တကျ အမည်စာရင်း တင်သွင်းနည်းဖြစ်သည်။ သို့ရာတွင် ဤလုပ်ငန်းနှင့် စာအုပ် ကတ်တလောက်ခေါ် စာအုပ်စာရင်းတို့မှာ ခြားနားလေသည်။

စာအုပ်ဆိုင်တွင် ရှိရှိသမျှ စာအုပ်များကို ဝယ်ယူသူ သိရှိနိုင်ရန် စုပေါင်းစာရင်း တင်ထားခြင်းမှာ ကြော်ငြာသဘောသာဖြစ်၍ ဂန္ထဗေဒလုပ်ငန်းနှင့် များစွာ ကွာခြားလှပေသည်။

* ဒုတိယအမျိုးကား စာအုပ်စာတမ်းများ၏ အကြောင်းကို စုံလင်အောင် ဝေဖန် ဖော်ထုတ်၍ စာရင်းတင်ခြင်း ဖြစ်သည်။ ဥပမာဆိုသော် စာအုပ်အမည်၊ စာရေးဆရာအမည်၊ ပုံနှိပ်

ထုတ်ဝေသူအမည်၊ ရိုက်နှိပ်သည့်ခုနှစ် စသော ထည့်ရိုးထည့်စဉ် အချက်အလက်များဖြင့် စာအုပ်အရွယ်အစား၊ စာအုပ်၏တန်ဖိုး၊ မည်သည့် အကြိမ်မြောက် တည်းဖြတ်ခြင်း၊ သို့မဟုတ် ပုံနှိပ် 
ခြင်း၊ ပါဝင်သည့်ရုပ်ပုံ၊ ပုံကြမ်းနှင့် မြေပုံများ၊ စုစုပေါင်း စာမျက်နှာ စသည်တို့နှင့်တကွ စာအုပ်ပါ အကြောင်းအချက် များကိုပါ စုံလင်နိုင်သရွေ့ စုံလင်အောင် ဝေဖန် ထည့်သွင်း ဖော်ပြခြင်း ဖြစ်လေသည်။

ဂန္ထဗေဒဟူ၍ မြန်မာဂန္ထဝင်တွင် အထင်အရှား လိုက်စားပြုစု 
ခြင်း နည်းပါးလှငြားသော်လည်း ဂန္ထဗေဒသဘောသက်ဝင်သော 
ပြုစုထားချက်များကို တွေ့ရသည်။ ပုံစံအားဖြင့် ကုန်းဘောင် 
ခေတ် မိုင်းခိုင်းမြို့စား အတွင်းဝန် မဟာသီရိဇေယျသူ၏ 
ပိဋကတ်သမိုင်းတွင် ရှေးခေတ်မှစ၍ ကျမ်းပြုဆရာပေါင်း 
၃၃၈ ဦးတို့ ပြုစုခဲ့သော ပျို့၊ ကဗျာ၊ လင်္ကာ၊ ဝတ္ထု၊ ဋီကာ၊ 
ကျမ်း၊ ရာဇဝင်ကျမ်း၊ ဆန်းကျမ်း၊ တက်ကျမ်း၊ ပူရာဏ်ကျမ်း၊ 
ဆေးကျမ်း၊ ဗေဒင်ကျမ်း၊ ဓမ္မသတ်ကျမ်း စသည့် ကျမ်းမျိုး 
စုံကို ရေးသူအမည်၊ ရေးသည့်ကာလနှင့် ကျမ်းလာအကြောင်း 
အရာအမြွက်နှင့်တကွ ဖော်ပြထားလေသည်။ ထို့ပြင် မြောင်လှ 
မြို့စား နိုင်ငံခြားဝန်ထောက်တော်မင်း၊ မင်းကြီးသီရိမဟာဇေယျ 
သူ ရေးသားသော ကဝိလက္ခဏဒီပနီကျမ်းတွင်လည်း ကျမ်းပြု 
ရာတွင် မိမိကိုးကားထောက်ထားခဲ့သော ၅ဝဝ နီးပါးမျှ ကျမ်း 
တို့ကို ပါဠိ၊ အဋ္ဌကထာ၊ ဋီကာ၊ သုတ်၊ ဇာတ်၊ သဒ္ဒါ၊ ဝတ္ထု၊ 
ရာဇဝင်၊ သမိုင်း၊ မော်ကွန်း၊ ဧချင်း၊ မဟာဝင်၊ နီတိ၊ဓမ္မသတ်၊ 
လင်္ကာ၊ ကျောက်စာစသော ခေါင်းစဉ်များဖြင့် ခွဲခြား စာရင်း 
တင်ခဲ့လေသည်။

ယခုအခါ ပြည်ထောင်စု မြန်မာနိုင်ငံတော် အစိုးရတို့၏ သုံးလတစ်ကြိမ်ထုတ် မြန်မာနိုင်ငံတွင် ထုတ်ဝေသော စာအုပ်များ စာရင်းမှာ ဂန္ထဗေဒဝင်ကျမ်းဖြစ်သည်ဟု ဆိုသော် ရသင့်လေသည်။
[1]

ကိုးကား
-------

1. ↑  မြန်မာ့စွယ်စုံကျမ်း၊ အတွဲ(၃)
ပိုးဟတ်ကြောင့် မည့်သည့် ရောဂါများ ရတတ်ပါသလဲ။
ကမ္ဘာမှာ ပိုးဟပ် ဖြစ်လာတာ နှစ်သန်းပေါင်း ၂၉၅-၄၅၄ ရှိပေမဲ့ သူတို့ အသွင်သဏ္ဌာန်က ပြောင်းသွားတယ်လို့ မရှိဘူး။ မျောက်လိုကနေ လူဆိုတာ ဖြစ်လာတယ်။ ပိုးဟပ် အမျိုးအစား များတယ်။ ဩစတေးလျမျိုးက ၉ cm ရှည်ပြီး၊ ၃ဝ grams လေးတယ်။ ၃ မီလီမီတာလောက်သာ ပုရွက်ဆိတ် သာသာ ရှည်တဲ့ မြောက်အမေရိကန်မျိုးက အသေးဆုံး ဖြစ်တယ်။ အတောင် အကားဆုံးက တောင်အမေရိကန်မျိုး ရ လက္မ အထိ ရှိတယ်။ Hissing noise, Chirping noise လို အသံ ထွက်နိုင်တယ်။ အဆူညံဆုံးက Madagascar က ပိုးဟပ်တွေဘဲ။

အဆုပ်ဆိုတာ မပါဘူး။ အမက တသက်မှာ တခါသာ မိတ်လိုက်ပြီး၊ ၈ ဥအုတယ်။ ညမှာသာ လှုတ်ရှားကြတယ်။ ပူတာ စိုတာ ကြိုက်တယ်။ ခြောက်တဲ့နေရာ ကြိုက်တဲ့ အကောင်လဲ ရှိပါတယ်။

ပိုးဟပ်တွေနဲ့ ဆက်စပ်နေတဲ့ ရောဂါ ခန့်မှန်းခြေ ရောဂါ အမျိုးပေါင်း ၅ဝ လောက်ရှိနိုင်တယ်လို့ Terminix International က ပိုးမွှားပညာရှင် Stoy Hedges က ပြောထားတယ်။ Auburn University က entomology လက်ထောက်ပါမောက္ခ Dr. Xing Ping Hu ပြောတာက ရောဂါတွေ သယ်ဆောင် ပေးနေတာ သေခြာတယ်။ ဗက်တီးရီးယား ၃၂ မျိုး (Salmonella, Staphylococcus, Streptococcus)၊ (ဖန်းဂတ်) လို ၁၇ မျိုး၊ (ပရိုတိုဇိုးဝါး) ၃ မျိုး၊ (ဗိုင်းရပ်စ်) ၂ မျိုးပါတယ်။ ရောဂါတွေက အဆိုးကြီးတွေတော့ မဟုတ်ပါ။ ကူးစက်ရင်တော့ မြန်တယ်။

ရောဂါတွေကတော့ Dysentery ဝမ်းကိုက်၊ Typhoid တိုက်ဖွိုက်၊ Poliomyelitis သူငယ်နာ-အကြောသေ၊ Diarrhea, Gastroenteritis အစာလမ်းရောင်-ဝမ်းပျက်၊ Food poisoning အစာဆိပ်သင့်၊ TB တီဘီ၊ Cholera ကာလဝမ်း၊ Leprosy အနာကြီး၊ Hepatitis အသဲရောင်၊ Bubonic plague အကြိတ်-ပလိပ်၊ Urinary ဆီးလမ်းပိုးဝင်ခြင်း၊ သိသာတာက Allergic (အလာဂျီ) နဲ့ Asthma ပန်းနာလူနာ ၅ဝ% က ဒီအကောင်နဲ့ မတည့်ဘူး။

ခြင်တွေ မှက်တွေလိုတော့ ရောဂါပိုးတွေကို သူတို့ကနေ တိုက်ရိုက် သယ်ပို့ပြီး လူတွေကို ကူးစက်စေတာတော့ မဟုတ်ပါ။ ဒီအကောင်တွေက ညစ်ပတ်တဲ့၊ မသန့်တဲ့ နေရာတွေလဲ လျှောက်သွားနေတာမို့ သူတို့ကိုယ်မှာ မလိုလားအပ်တာတွေ ပေကျံနေတယ်။ အစားအသောက်တွေကို ပိုးဟပ်ရဲ့ သွားရည်၊ မစင်တွေကနေ မသန့်တာတွေ ကူးစက်ပေလာစေတယ်။

ပိုးဟပ်ကို လူတွေ မကြိုက်ကြ၊ မခံနိုင်ကြတာက Smell ဆိုးဝါးလွန်းတဲ့အနံ့ ဖြစ်မယ်။ ဆိုးတဲ့ အနံ့က သူတို့ရဲ့ Antenna နှာမောင်းလို နေရာက လာတာပါ။

ပိုးဟပ်တွေက အသက်ပြင်းတယ် ပြောရမယ်၊ သူတို့ သက်တမ်း ၁ နှစ်သာ ရှိပေမဲ့ ရေမသောက်ဘဲ ၂ ပါတ်၊ စားစရာမရှိဘဲ ၁-၃ လ အထိ ရှင်နိုင်တယ်။ ခေါင်းပြတ် ဩားတာတောင် ၁ ပါတ်ကြာ အသက်ရှင်နေနိုင်တယ်။ ဓာတ်ရောင်ခြည်ကို အတော် ခံနိုင်တယ်။ အနုမြူစစ်ပွဲ ဖြစ်ရင် လူတွေသေပြီး၊ ဒီအကောင်တွေ ကျန်နေမယ်တဲ့။ Fruit fly တွေလောက်တော့ မခံနိုင်ပါ။
| ပိဋကတ် သုံးပုံ |
| --- |
| ဝိနယပိဋက |
| * ပါရာဇိကဏ်
* ပါစိတ်
* မဟာဝဂ်
* စူဠဝါ
* ပရိဝါ
 |
| သုတ္တန်ပိဋကတ် |
| * ဒီဃနိကာယ်
* မဇ္ဈိမနိကာယ်
* သံယုတ္တနိကာယ်
* အင်္ဂုတ္တရနိကာယ်
* ခုဒ္ဒကနိကာယ်
 |
| အဘိဓမ္မာပိဋကတ် |
| * ဓမ္မသင်္ဂဏီ
* ဝိဘင်း
* ဓာတုကထာ
* ပုဂ္ဂလပညတ်
* ကထာဝတ္ထု
* ယမိုက်
* ပဋ္ဌာန်း
 |
| * ရှု
* ပြော
* ပြင်
 |

ဘုရားရှင် မဂဓနိုင်ငံ ရာဇဂြိုဟ်မြို့ ဝေဠုဝန်ကျောင်းတော်၌ သီတင်းသုံးတော်မူနေစဉ်-ဘုရားရှင်၏ မေးမြန်းတော်မူခြင်းကြောင့် "သုညတ (ဖလသမာပတ္တိ) ဝိဟာရဖြင့် များစွာနေပါကြောင်း အရှင်သာရိပုတ္တရာက လျှောက်ထားပါသည်။ ဘုရားရှင်က "သုညတဝိဟာရသည် မဟာပုရိသဝိဟာရဖြစ်ကြောင်း မိန့်ကြားတော်မူပြီး ဆွမ်းခံဝင်, ဆွမ်းခံပြန်ချိန်၌ စက္ခုဝိညေယျ=ရူပါရုံ, သောတဝိညေယျ= သဒ္ဒါရုံ, ဃာနဝိညေယျ-ဂန္ဓာရုံ ဇိဝှါဝိညေယျ= ရသာရုံ, ကာယဝိညေယျ=ဖောဋ္ဌဗ္ဗာရုံ, မနောဝိညေယျ= ဓမ္မာရုံတို့တွင် တစ်ပါးစီ တစ်ပါးစီတို့၌ ဆန္ဒ, ရာဂ, ဒေါသ, မောဟ, ပဋိဃ, စိတ် ရှိ/မရှိ ဆင်ခြင်ရမည်။ အကယ်၍ ရှိနေခဲ့လျှင် ယင်းအကုသိုလ် တရားတို့ကို ပယ်စွန့် နိုင်အောင် အားထုတ်ရမည်။ မရှိခဲ့သော် ထိုပီတိပါမောဇ္ဇဖြင့် ကုသိုလ်တရားတို့၌ နေ့ညဉ့်ပတ်လုံး အားထုတ်နေရမည်ဟုလည်းကောင်း။

ကာမဂုဏ်ငါးပါး, နီဝရဏငါးပါးတို့ကို မပယ်ရသေး, ပယ်စွန့်ပြီးတို့ကို -ရှုဆင်ခြင်သည်ရှိသော် အကယ်၍ မပယ်စွန့်ရသေးပါမူ ပယ်စွန့်နိုင်အောင် အားထုတ်ရမည်။ ပယ်စွန့်ပြီးလျှင် ထိုပီတိပါမောဇ္ဇဖြင့် ကုသိုလ်တရားတို့၌ နေ့ညဉ့်ပတ်လုံး အားထုတ်နေရမည်။

ဥပါဒါနက္ခန္ဓာငါးပါးတို့ကို ပိုင်းခြား၍သိပြီး မသိရသေးသည်ကိုလည်း ရှုဆင်ခြင်ရမည်။ ပိုင်းခြား၍ မသိရသေးလျှင် ပိုင်းခြား၍သိအောင် အားထုတ်ရမည်။ ပိုင်းခြား၍ သိပြီးလျှင် ထိုပီတိပါမောဇ္ဇဖြင့် ကုသိုလ်တရားတို့၌ နေ့ ညဉ့်ပတ်လုံး အားထုတ်နေရ မည်။

ဗောဓိယပက္ခိယတရား ၃၇-ပါးတို့နှင့် သမထ, ဝိပဿနာတို့တွင် တစ်ပါးစီ တစ်ပါးစီ မပွားများရသေး, ပွားများပြီးသည်ကိုလည်း ရှုဆင်ခြင်ရမည်။ မပွားများရသေးလျှင် ပွားများနိုင်အောင် အားထုတ်ရမည်။ ပွားများပြီးလျှင်လည်း ထိုပီတိပါမောဇ္ဇဖြင့် ကုသိုလ်တရားတို့၌ နေ့ညဉ့်ပတ်လုံး အားထုတ်နေရမည်။

ဝိဇ္ဇာ, ဝိမုတ္တိတရားတို့ကို မျက်မှောက်ပြုအပ်ပြီး/ မျက်မှောက်မပြုအပ်သေး သည်ကိုလည်း ရှုဆင်ခြင်နေရမည်။ မျက်မှောက် မပြုအပ်သေးလျှင် မျက်မှောက် ပြုနိုင်အောင် အားထုတ်ရမည်။ မျက်မှောက်ပြုအပ်ပြီးလျှင် ထိုပီတိပါမောဇ္ဇဖြင့် ကုသိုလ်တရားတို့၌ နေ့ညဉ့်ပတ်လုံး အားထုတ်နေရမည်။

သာရိပုတ္တရာ "အတိတ်ကာလ၌ သမဏ, ဗြာဟ္မဏအားလုံးတို့သည် ဤနည်း အတိုင်း ဆင်ခြင်ကြကုန်၍ ပိဏ္ဍပါတကို သုတ်သင်ခဲ့ကြသည်။ အနာဂတ်ကာလ၌ သုတ်သင်ကြကုန်လိမ့်လတ္တံ့၊ ပစ္စုပ္ပန်ကာလ၌လည်း ဤနည်းအတိုင်း သုတ်သင်ကြ ကုန်အံ့"ဟု ဤသို့သာ သင်ချစ်သားတို့ ကျင့်ကြရမည်"ဟု ဘုရားရှင် ဟောတော်မူသည့်သုတ်။

အဋ္ဌကထာ, ဋီကာတို့၌ မှတ်သားဖွယ် ဖွင့်ဆိုချက်များ ပါရှိပါသည်။

ကိုးကား
-------

1. ↑  -မ၊၃၊၃၄၂-၇၊ မ၊မြန်၊၃၊၃၄-၃၅၁။ မ၊ဋ္ဌ၊၄၊၂၄၉-၂၅၀။ မ၊ဋီ၊၃၊၄၃၇-၈။

-မဇ္ဈိမနိကာယ၊ ဥပရိပဏ္ဏာသ၊ ၅-သဠာယတနဝဂ္ဂ၊ နဝမသုတ်။
2. ↑  ပခုက္ကူမြို့ မဟာဝိသုတာရာမတိုက်၊ သာသနဓဇ သိရီပဝရ ဓမ္မာစရိယ၊ B.A (ဝိဇ္ဇာဂုဏ်ထူး-သီရိလင်္ကာ)၊ အဂ္ဂမဟာပဏ္ဍိတ ဘဒ္ဒန္တ ကေလာသမဟာထေရ် **တိပိဋကသူစိကျမ်း** နှင့် နိုင်ငံတော်ပရိယတ္တိသာသနာ့ တက္ကသိုလ် (ရန်ကုန်) ဒုတိယပါမောက္ခချုပ်၊ အဂ္ဂမဟာပဏ္ဍိတ ဘဒ္ဒန္တကုမာရထေရ် **တိပိဋက သုတ္တသူစိ ဝိဘာဝိနီ**
|  |
| --- |
| တစ်စိတ်တစ်ပိုင်း ဖော်ပြချက် |
| ဗုဒ္ဓဘာသာ |
|  |
| သမိုင်း
* ဗုဒ္ဓဝင်
* ဂေါတမဗုဒ္ဓ
* သင်္ဂါယနာများ
 |
| ဓမ္မ
* သစ္စာလေးပါး
* ခန္ဓာငါးပါး

* အနိစ္စ
* ဒုက္ခ
* အနတ္တ

* ပဋိစ္စသမုပ္ပါဒ်
* မဇ္ဈိမပဋိပဒါ
* သုညတ

* ကံ
* သံသရာ
* ၃၁-ဘုံ
 |
| ဗုဒ္ဓဘာသာ ကျမ်းစာများ
* တိပိဋက
* ပိဋကတ် သုံးပုံ
	+ ဝိနည်းပိဋကတ်
	+ သုတ်ပိဋကတ်
	+ အဘိဓမ္မာပိဋကတ်
 |
| ကျင့်စဉ်များ
* ရတနာသုံးပါး
	+ ဗုဒ္ဓ
	+ ဓမ္မ
	+ သံဃာ
* သီတင်းသီလ
	+ ငါးပါးသီလ
	+ ရှစ်ပါးသီလ
	+ ကိုးပါးသီလ
* ပါရမီ
* သမထ
* ဝိပဿနာ
* သတိပဋ္ဌာန်
* ဓုတင်
* ကမ္မဋ္ဌာန်း
* ဒုက္ကရစရိယာ
 |
| နိဗ္ဗာန်
* ပုထုဇဉ်
* ကိုရင်
* ရဟန်း
* သောတာပန်
* သကဒါဂါမ်
* အနာဂါမ်
* ရဟန္တာ
* ဧတဒဂ်
* ဘုရား
 |
| Traditions
* ထေရဝါဒ
* မဟာယာန

* တန္တရ
* တိဘက်ဗုဒ္ဓဘာသာ
 |
| နိုင်ငံအလိုက် ဗုဒ္ဓဘာသာ
* ကမ္ဘောဒီးယား
* ကိုရီးယား
* ဂျပန်
* တရုတ်
* တိဗက်
* ထိုင်း
* ထိုင်ဝမ်
* ဗီယက်နမ်
* ဘူတန်
* မြန်မာ
* မွန်ဂိုးလီးယား
* ရုရှား
* လာအို
* သီရိလင်္ကာ
* အိန္ဒိယ
 |
| * ရှု
* ပြော
* ပြင်
 |

အမှု-**ပဝါရိတ် သင့်ထားသော ရဟန်းအား နောက်ထပ်စားဘို့ရန် တိုက်တွန်းမှု**။

အမှုသည်—**ရဟန်းတပါး**။

ရဟန်း၂-ပါး ဖြစ်ပုံ
------------------

ရဟန်း ၂-ပါးသည် သာဝတ္ထိမြို့သို့ ခရီးရှည်သွားစဉ် တပါးကဝိနည်းနှင့်မလျော်သော အမှုကို ပြုသောကြောင့် အဖေါ်တပါးက မပြုဘို့ရန် တားမြစ်ရာကို တားမြစ်သော ရဟန်းကို မလျော်သော အမှုကိုပြုသော ရဟန်းက ရန်ငြိုးဖွဲ့လေသည်၊ သာဝတ္ထိသို့ ရောက်သောအခါ ရန်ငြိုးဖွဲ့ထားသော ရဟန်းသည် သူ၏အမျိုး အိမ်သို့သွား၍ ဆွမ်းကို ယူလာပြီးလျှင် (မိမိကိုပြောဘူးသော) ထိုရဟန်းထိ သွား၍ စားစမ်းပါ"ဟု ထိုဆွမ်းကို ပေးလေ၏။ ထိုအပေးခံရသော ရဟန်းကား ပဌမပဝါရဏာသိက္ခာပုဒ်၌ ပြခဲ့သည့်အတိုင်း ပဝါရိတ်သင့်ထားသောကြောင့် အတိရိတ္တ (အပိုအလျှံ စားကြွင်းစားကျန်) ခဲဘွယ် ဘောဇဉ်မဟုတ်လျှင် နောက်ထပ်မစားကောင်းတော့ချေ။ ထိုသို့ ပဝါရိတ်သင့်ပြီးမှန်းကိုလည်း ဆွမ်းလာပေးသော ရဟန်းသည်သိ၏။

ထိုသို့လာပေးသည့်အခါ "တော်ပါပြီ, ပြည့်စုံပါပြီ"ဟု ပဌမသော် ငြင်းပယ်၏။ ရန်ငြိုးဖွဲ့ထားသော ရဟန်းကား မစားချင် စားချင်အောင် "ကောင်းလွန်းလို့ပါ, စားစမ်းပါ"ဟုတိုက်တွန်းပြန်၏၊ ထိုအခါ သူတိုက်တွန်းလှသဖြင့် အားနာပါးနာ စားရရှာတော့၏၊ ထိုသို့စားလျှင် စားခြင်းပင် သင်လိုလူက ခရီးသွားတုန်းက ငါ့ကိုမအပ်ဘူးလေး ဘာလေးနှင့် ပြောရ သေးသလား, သင်လဲ ပဝါရိတ် သင့်ပြီးပါလျက် အတိရိတ္တမဟုတ်သော ဘောဇဉ်ကိုစားတာဘဲ"ဟု ပြောကာ လက်စားချေလေသည်။ ထိုအခါ "ငါ့ရှင် အစက အတိရိတ္တမဟုတ်ကြောင်းကို ပြောထိုက်သည် မဟုတ်ပါလား"... "ငါ့ရှင်ကလဲ မေးထိုက်သည်မဟုတ်ပါလား"ဟု အပြန်အလှန် ပြောဆိုကြ၍ အခြားရဟန်းတို့အား အစွပ်စွဲခံရသော ရဟန်းက ပြောပြလေသည်၊ ထိုအခါ အခြားရဟန်းတို့က ကဲ့ရဲ့ကြပြီးလျှင် ဘုရားရှင်ကို လျှောက်ကြ၍ ဤသိက္ခာပုဒ်ကို ပညတ်တော်မူရလေသည်။

သိက္ခာပုဒ်
----------

ယော ပန ဘိက္ခု ဘိက္ခုံ ဘုတ္တာဝိံ ပဝါရိတံ အနတိရိတ္တေန ခါဒနီယေန ဝါ ဘောဇနီယေန ဝါ အဘိဟဋ္ဌုံ ပဝါရေယျ ‘‘ဟန္ဒ ဘိက္ခု ခါဒ ဝါ ဘုဉ္ဇ ဝါ’’တိ ဇာနံ အာသာဒနာပေက္ခော, ဘုတ္တသ္မိံ ပါစိတ္တိယံ။

မြန်မာပြန်
----------

အကြင်ရဟန်းသည် ဆွမ်းစားစဉ် ပဝါရိတ်သင့်ပြီး ရဟန်းကို ပဝါရိတ် သင့်ထားမှန်းလည်း သိပါလျက် သက်သက် အပြစ်တင်ခြင်းကို ရှူငဲ့သည် (အပြစ်တင်မည်ဟု ကြံစည်ချက်ရှိသည်) ဖြစ်၍ "ရော့.... ဒီခဲဘွယ်ကလေးကို ခဲစမ်းပါ, ဒီစားဘွယ်ဘောဇဉ်ကို စားစမ်းပါ"ဟု အတိရိတ် မဟုတ်သော ခဲဘွယ်ဘောဇဉ်ဖြင့် ဖိတ်မံအံ့ (ပေးအံ့) (ထိုသို့ဖိတ်လျှင် ပေးလျှင်ပင် ဒုက္ကဋ်အာပတ် သင့်နှင့်ပြီ၊) ထိုအပေးခံရသော ရဟန်းက စားလျှင်ကား ပေးသော ထိုရဟန်းမှာ ပါစိတ်အာပတ်သင့်၏။

ကိုးကား
-------

1. 1 2 3 4  အရှင်ဇနကာဘိဝံသ (၁၉၉၆)။ *ဘုရားဥပဒေတော်ကြီး*။
**စုပေါင်းခေါင်းဆောင်မှု** ဆိုသည်မှာ အဖွဲ့အစည်းအနေဖြင့် စုပေါင်းကာ အာဏာခွဲဝေခြင်း ဖြစ်သည်။

ဥပမာများ
--------

### ကွန်မြူနစ်

#### တရုတ်

တရုတ် နှင့် တရုတ်ကွန်မြူနစ်ပါတီ (CCP) ၏ စုပေါင်းခေါင်းဆောင်မှုမှာ ၁၉၇၀ခုနှစ်နောက်ပိုင်းတွင် တိန့်ရှောင်ဖိန် နှင့် စတင်ခဲ့သည်ဟု ယူဆနိုင်သည်။ တိန့်ရှောင်ဖိန်မှာ ထိုစဉ်က တရုတ်ကွန်မြူနစ်ပါတီ၏ဥက္ကဋ္ဌ မော်စီတုန်း ၏ CCP ပေါ်လစ်ဗျူရိုအမြဲတမ်းကော်မတီ တွင် အာဏာရှင်ဆန်ဆန် အာဏာပိုင်စိုးနေမှုအား ရပ်တန့်စေရန် ပါတီကို တွန်းအားပေး ကြိုးစားခဲ့သည်။ စုပေါင်းခေါင်းဆောင်မှု၏ဤခေတ်သည် ၂၀၁၈ ခုနှစ်တွင် ရှီကျင့်ဖျင်က သူ၏ရာထူးသက်တမ်း ကန့်သတ်ချက်ကို ဖျက်သိမ်းလိုက်ပြီးနောက် တရုတ်ပြည်မ၏ စုပေါင်းခေါင်းဆောင်ခြင်းခေတ်မှာ ရှီကျင့်ဖင့်နှင့်သာ အဆုံးသတ်တော့မည်ဟု ထင်ကြေးပေးလာကြသည်။

#### ဗီယက်နမ်

ဗီယက်နမ်နိုင်ငံ၌ ဗီယက်နမ်ကွန်မြူနစ်ပါတီ ဗဟိုကော်မတီ အထွေထွေအတွင်းရေးမှူး လဲဒွမ် အုပ်ချုပ်သောစဉ်က နိုင်ငံအား စုပေါင်းခေါင်းဆောင်မှု အာဏာကို ကွန်မြူနစ်ပါတီ အထွေထွေအတွင်းရေးမှူးရုံးမှ ပေါ်လစ်ဗျူရိုအမြဲတမ်းကော်မတီသို့ မျှဝေစေခဲ့သည်။ သို့သော် အာဏာစက်ပိုင်ရှင်အဖြစ် တစ်ဦးတည်းကိုသာ တည်ရှိနေစေခဲ့သည်။ သို့သော် ယနေ့ခေတ်တွင်မူ တစ်ဦးတည်းအား ထိပ်တန်းခေါင်းဆောင်အဖြစ် မထားတော့ဘဲ အထွေထွေအတွင်းရေးမှူး၊ နိုင်ငံတော်သမ္မတ၊ ဝန်ကြီးချုပ် တို့အပြင် ပေါ်လစ်ဗြူရို၊ အတွင်းရေးမှူးချုပ်နှင့် ဗဟိုကော်မတီ စသည်တို့အသီးသီးထံ အစိုးရအာဏာကို မျှဝေထားသည်။

#### ဆိုဗီယက်ယူနီယံ

ဆိုဗီယက်၏ စုပေါင်းခေါင်းဆောင်မှု ( ရုရှား: коллективное руководство ၊ *kollektivnoye rukovodstvo* ) သို့မဟုတ်ခေါင်းဆောင်ခြင်းစုစည်းမှု ( ရုရှား: коллективность руководства , *kollektivnost rukovodstva*) ကို ဆိုဗီယက်ဆိုရှယ်လစ်သမ္မတနိုင်ငံ (ပြည်ထောင်စုဆိုဗီယက်) ၏ စံပြအုပ်ချုပ်မှုပုံစံတစ်ခုဟု ယူဆခဲ့ကြသည်။ ၎င်း၏အဓိကတာဝန်မှာ လုပ်ပိုင်ခွင့်အာဏာများနှင့် လုပ်ဆောင်ချက်များကို ပေါ်လစ်ဗြူရို၊ ဗဟိုကော်မတီ, နှင့် ဝန်ကြီးများကောင်စီတို့ထံ မျှဝေကာ ဆိုဗီယက်နိုင်ငံရေးစနစ်တွင် ခေါင်းဆောင်တစ်ဦးတည်းကသာ ကြီးစိုးမှု (အော်တိုကရေစီ) ဖြစ်မလာစေရန် ကြိုးပမ်းတားဆီးထားသည်။ လီနင်ကို ဆိုဗီယက်စာပေများအရ စုပေါင်းခေါင်းဆောင်ရာ၌ ပြီးပြည့်စုံသောဥပမာဟု ဆိုကြသည်။

### အခြားပါတီ ဥပမာများ

အစိမ်းရောင် ပါတီများနှင့် ဆိုရှယ်လစ်ပါတီများသည် အမျိုးသားနှင့်အမျိုးသမီးပူးတွဲခေါင်းဆောင်များ (သို့) ပူးတွဲပြောရေးဆိုခွင့်ရှိသူများမှတစ်ဆင့် စုပေါင်းခေါင်းဆောင်မှုကို ကျင့်သုံးကြသည်။

ကိုးကားချက်
-----------

1. ↑  "Xi for life? China turns its back on collective leadership."၊ *Christian Science Monitor*၊ 28 February 2018။
အစ္စလာမ္မစ်ဥပဒေ၌ အမျိုးသားများသည် ကျွန်မိန်းမများနှင့် လိင်မှုကိစ္စဆောင်ရွက်နိုင်သည်။ အလယ်ခေတ် မူဆလင်စာပေနှင့် တရားဝင်စာရွက်စာတမ်းများတွင် ကျွန်မိန်းမတို့အား လိင်ကိစ္စအတွက် ပင်မရည်ရွယ်ကာ ဈေးကွက်သွင်းမှုများရှိကြောင်း တွေ့ရသည်။ ယင်းကို ကျွန်ဖြေဖျော် ခေါ်သည်။ ဗာဟီရလုပ်ရန် ဝယ်ထားသော ကျွန်မိန်းမများသည်လည်း သခင်၏ခြေတော်တင်ခံရကာ သားသမီး ရသည်လည်း ခပ်များများပင်။ အချို့မှာမူ လက်လွှဲရောင်းရန် ဈေးမတည့်မီအထိ အစမ်းသုံးဘဝသို့ ရောက်ရသည်။ ထိုသို့ ကျွန်မိန်းမများကို လိင်ပိုင်းဆိုင်ရာ အမြတ်ထုတ်ခွင့်ပေးမှုကြောင့် မလိုလားအပ်သောကိုယ်ဝန်များသို့ ဦးတည်သွားတတ်၏။ အစောပိုင်းရင်းမြစ်များ၏ ဖော်ပြချက်များအရ အမျိုးသမီးတို့အား လိင်ကျွန်ပြုမှုကို ယောက်ျားအခွင့်အရေးအဖြစ်၎င်း၊ ဩဇာရှင်က ဩဇာခံကို ပြုမူသည့် နိုင်သူ့အခွင့်အရေးအဖြစ်၎င်း ရှုမြင်ကြောင်း သိရသည်။ မူဆလင် စစ်ဘက်ခေါင်းဆောင်တို့သည် သုံ့ပန်းလက်ရများကို လွှတ်ပေးခြင်း၊ ငွေပေးရွေးစေခြင်း၊ ကျွန်ပြုခြင်းတို့ လုပ်နိုင်သည်။ မူဆလင်ယောက်ျားသည်လည်း အရေအတွက်အကန့်အသတ်မရှိ ကြင်ဘက်ပြုနိုင်သည်။ အစောပိုင်းမူဆလင်အောင်ပွဲတို့၌လည်း သုံ့ပန်းများအနက်မှ အမျိုးသမီးတို့ကို တိုက်ပွဲဝင်မူဆလင်များအား ဆုအဖြစ် ပေးတတ်ကြောင်း တွေ့ရသည်။ လိင်ဖြေဖျော်တို့မှာ ဈေးမြင့်သည်အတွက် ငွေရှင်ကြေးရှင်ယောက်ျားတို့သာ သုံးလေ့ရှိသည်။

အွမ်း ဝါလတ် (ကလေးအမေ)
---------------------

သခင်ဖြစ်သူနှင့် ကလေးရသည်နောက် ယင်းအမျိုးသမီးမှာ အွမ်းဝါလတ်ဟူသော ဘွဲ့ကို ရသည်။ ထိုဘွဲ့ရသည်နောက် ယင်းအမျိုးသမီးမှာ ကျွန်ဘဝ ဆက်ဖြစ်နေသော်လည်း သခင်ကရောင်းစားခြင်း မခံရတော့။ သခင်သေလျှင် လွတ်လပ်ခွင့်ရသည်။ ထိုဘွဲ့ပေးခြင်းနှင့်ပတ်သက်၍ သဘောထားကွဲလွဲမှု ရှိသေးသည်။ ဆွန္နီဥပဒေကျောင်းများ၌ မာလီကီ (ဆွန္နီ ဂျူရီလူကြီးတမျိုး) တို့က ကလေးရပြီးပါက ထိုဘွဲ့ကို အလိုအလျောက်ရထိုက်သည်ဟု ဆုံးဖြတ်သည်။ သခင်က အသိအမှတ်ပြုမှု မလို။ ဟာနာဖီ (အခြား ဆွန္နီ ဂျူရီလူကြီးတမျိုး) တို့ကမူ သခင်က အသိအမှတ်မပြုပါက ယင်းအမျိုးသမီးမှာ ထိုဘွဲ့နှင့် မထိုက်တန်ဘဲ ကလေးရော ထိုအမျိုးသမီးပါ ကျွန်အဖြစ် ဆက်ရှိရမည်ဟု သတ်မှတ်သည်။

ပယ်ဖျက်ခြင်း
------------

ကိုလိုနီအစိုးရများနှင့် ပဒေသရာဇ် မူဆလင်ပြည်ထောင်အချို့သည် ကျွန်အဖြစ်ဖမ်းခြင်း၊ ကျွန်ရောင်းကျွန်ဝယ်ပြုခြင်းကို တားမြစ်ခဲ့ကြသည်။ သို့သော် ကျွန်စနစ် လုံးဝပျောက်ကွယ်ရန်မူ မလွယ်ကူလှ။ မူဆလင်အစိုးရအများစုသည် ၁၉၂၆ ကပင် စတင်စည်းရုံးနေသော နိုင်ငံပေါင်းချုပ်အသင်း၏ ကျွန်စနစ်ပယ်ဖျက်ရေေး နိုင်ငံတကာစာချုပ်များကို အစဉ်တစိုက် ငြင်းဆိုသည်။ သဘောမတူသော အခြားစာချုပ်များမှာ ၁၉၄၈ ကမ္ဘာလုံးဆိုင်ရာလူ့အခွင့်အရေးကြေညာစာတမ်းနှင့် ၁၉၅၆ ကျွန်စနစ်ပယ်ဖျက်ရေးသဘောတူညီမှုတို့ ဖြစ်သည်။ သို့သော် ဥရောပရှိ ကိုလိုနီဩဇာနှင့် စီးပွားရေးအပြောင်းအလဲများကြောင့် ကျွန်စနစ်မှာ တဖြည်းဖြည်း ပျောက်ကွယ်လာသည်။ ကျွန်လူတန်းစား ပျောက်ကွယ်လာသော်လည်း အတွင်းကျိတ် အစ္စလာမ္မစ်ဟောပြောချက်များတွင် ကျွန်ပိုင်ဆိုင်မှုကို ငြင်းသည်ဟူ၍ မရှိသေးပေ။

ကိုးကား
-------

1. ↑  William Gervase Clarence-Smith; W. G. Clarence-Smith (2006). Islam and the Abolition of Slavery. Oxford University Press. p. 27.
2. ↑  Saad, Salma (1990). The legal and social status of women in the Hadith literature. p. 242.
|  |
| --- |
| တစ်စိတ်တစ်ပိုင်း ဖော်ပြချက် |
| ဗုဒ္ဓဘာသာ |
|  |
| သမိုင်း
* ဗုဒ္ဓဝင်
* ဂေါတမဗုဒ္ဓ
* သင်္ဂါယနာများ
 |
| ဓမ္မ
* သစ္စာလေးပါး
* ခန္ဓာငါးပါး

* အနိစ္စ
* ဒုက္ခ
* အနတ္တ

* ပဋိစ္စသမုပ္ပါဒ်
* မဇ္ဈိမပဋိပဒါ
* သုညတ

* ကံ
* သံသရာ
* ၃၁-ဘုံ
 |
| ဗုဒ္ဓဘာသာ ကျမ်းစာများ
* တိပိဋက
* ပိဋကတ် သုံးပုံ
	+ ဝိနည်းပိဋကတ်
	+ သုတ်ပိဋကတ်
	+ အဘိဓမ္မာပိဋကတ်
 |
| ကျင့်စဉ်များ
* ရတနာသုံးပါး
	+ ဗုဒ္ဓ
	+ ဓမ္မ
	+ သံဃာ
* သီတင်းသီလ
	+ ငါးပါးသီလ
	+ ရှစ်ပါးသီလ
	+ ကိုးပါးသီလ
* ပါရမီ
* သမထ
* ဝိပဿနာ
* သတိပဋ္ဌာန်
* ဓုတင်
* ကမ္မဋ္ဌာန်း
* ဒုက္ကရစရိယာ
 |
| နိဗ္ဗာန်
* ပုထုဇဉ်
* ကိုရင်
* ရဟန်း
* သောတာပန်
* သကဒါဂါမ်
* အနာဂါမ်
* ရဟန္တာ
* ဧတဒဂ်
* ဘုရား
 |
| Traditions
* ထေရဝါဒ
* မဟာယာန

* တန္တရ
* တိဘက်ဗုဒ္ဓဘာသာ
 |
| နိုင်ငံအလိုက် ဗုဒ္ဓဘာသာ
* ကမ္ဘောဒီးယား
* ကိုရီးယား
* ဂျပန်
* တရုတ်
* တိဗက်
* ထိုင်း
* ထိုင်ဝမ်
* ဗီယက်နမ်
* ဘူတန်
* မြန်မာ
* မွန်ဂိုးလီးယား
* ရုရှား
* လာအို
* သီရိလင်္ကာ
* အိန္ဒိယ
 |
| * ရှု
* ပြော
* ပြင်
 |

အမှု—**သိက္ခာကျင့်ပြီးသော သိက္ခမာန်ကို သမ္မုတိမရဘဲ ဘိက္ခုနီ ပြုပေးမှု။** 

အမှုသည်—**ဘိက္ခုနီများ၊**

ရဟန်းပြုပေးခြင်း
----------------

တချို့ဘိက္ခုနီများသည် (ရှေ့သိက္ခာပုဒ်တော်နှင့် အညီ) ၂-နှစ်ပတ်လုံး ပါဏာတိပါတစသော သိက္ခာ ၆-ပါးကို မကျိုးမပေါက်ကျင့်ပြီးဖြစ်သော ထိုသိက္ခမာန်ကို ဘိက္ခုနီသံဃာ့ထံ ဘိက္ခုနီ ပြုသို့ ခွင့်မပန်ဘဲ ဘိက္ခုနီပြုပေးလိုက်ကြ၏၊ ထိုသိက္ခမာန်များကို ဘိက္ခုနီ ဖြစ်နေမှန်း မသိကြသော အခြားဘိက္ခုနီတို့သည် သိက္ခမာန်များကို ခိုင်းသကဲ့သို့ ဟိုဟာပေးစမ်း ဒီဟာယူခဲ့စမ်း, ကပ္ပိစမ်းစသည်ဖြင့် ခိုင်းကြ လေသော် ထိုဘိက္ခုနီတို့သည် "တပည့်တော်တို့ သိက္ခမာန်မဟုတ်ကြတော့, ဘိက္ခုနီဖြစ်နေကြပြီ"ဟု ပြန်၍ပြောကြလေ၏၊ ထိုအခါ သံဃာ့အထံ ခွင့်မပန်ဘဲ ဘိက္ခုနီပြုပေးကြရသလား ဟု အခြားဘိက္ခုနီတို့က ကဲ့ရဲ့ကြသောကြောင့် ဤသိက္ခာပုဒ်ကို ပညတ်တော်မူရလေသည်။

သိက္ခာပုဒ်
----------

ယာ ပန ဘိက္ခုနီ ဒွေ ဝဿာနိ ဆသု ဓမ္မေသု သိက္ခိတသိက္ခံ သိက္ခမာနံ သံဃေန အသမ္မတံ ဝုဋ္ဌာပေယျ, ပါစိတ္တိယံ။

မြန်မာပြန်
----------

၂-နှစ်ပတ်လုံး သိက္ခာပုဒ် ၆-ပါး၌ ကျင့်ပြီးသော သိက္ခမာန်ကို သံဃာက (သိက္ခမာန် ဘဝမှ ထမြောက်ကြောင်း သမ္မုတိဖြင့်) မသမုတ် အပ်သေးဘဲ သိက္ခမာန်အဖြစ်မှ ထမြောက် စေအံ့ (ဘိက္ခုနီပြုပေးအံ့-ဟူလို၊) ဥပဇ္ဈာယ် ဆရာဖြစ်သော ထိုဘိက္ခုနီမှာ ပါစိတ် အာပတ်သင့်၏။ [ကံပြုရာတွင် ပါဝင်သော အခြားဘိက္ခုနီတို့မှာ ဒုက္ကဋ်အာပတ်သင့်၏။]

မှတ်ချက်
--------

ဤသိက္ခာပုဒ်အရ-သိက္ခမာန်ကို ရဟန်းဘဝသို့ ရောက်စေလိုလျှင် ဝုဋ္ဌာနသမ္မုတိခေါ် သမ္မုတိတစ်မျိုးကို သံဃာ့ထံခွင့်တောင်း၍ သံဃာက သိမ်အတွင်း၌ကမ္မဝါစာဖြင့်သမ္မုတိပေးပြီးမှ ရဟန်းပြုခွင့်ရသည်-ဟုမှတ်။

ကိုးကား
-------

1. ↑  အရှင်ဇနကာဘိဝံသ (၁၉၉၆)။ *ဘုရားဥပဒေတော်ကြီး*။
၁၉၄၁ ခုနှစ် ဒီဇင်ဘာလ ၈ ရက်နေ့တွင် ဗြိတိသျှ နှင့် အမေရိကန်နိုင်ငံများက ဂျပန်နိုင်ငံ ကို စစ်ကြေညာခဲ့သဖြင့် ဗြိတိသျှလက်အောက်ခံ ရန်ကုန်မြို့ကို ၁၉၄၁ ခုနှစ် ဒီဇင်ဘာလ ၂၃ ရက်၊ နံနက် ၁၀ နာရီ အချိန်၌ ဂျပန်လေတပ်၏ လာရောက် ဗုံးကြဲခြင်း ခံခဲ့ရသည်။ ဂျပန်လေယာ်ဥ ၆၀ နှင့် တိုက်လေယာ်ဥ ၃၀ ပါရှိသည်။ ရန်ကုန်မြို့သူမြို့သားများသည် ဗုံးကြဲပုံ မမြင်ဘူး၍ လူစု၊ လူဝေးကြီးများဖြင့် လမ်းမအလယ်များတွင် ရပ်လျက် ကောင်းကင်သို့ မော့ကြည့်ကြသည်။ ရန်ကုန်ကမ်းနား ပင်လယ်ကူးစက်လှေကြီးများတွင် အလုပ် လုပ်နေကြသော အလုပ်သမားများ ဆီသို့ ဂျပန်လေယာဉ်များက ဗုံးများ ဖြုတ်ချပြီး နိမ့်နိမ့်ဆင်းကာ စက်သေနတ်များဖြင့် ပစ်ခတ်သည်။ ထိုဖြစ်ရပ်ကြောင့် ပထမအကြိမ် ရန်ကုန်မြို့ ဗုံးကြဲခံရချိန်တွင် လူပေါင်း ၂၀၀၀ခန့် သေဆုံးပြီး ၂၅၀၀ ကျော် ဒဏ်ရာ ရသည်။ ဗြိတိသျှတို့က ပြန်လည်ခုခံတိုက်ခိုက်ရာတွင် ဂျပန်လေယာ်ဥ ၁၁စင်း ပျက်ကျသွားခဲ့သည်။

ထို့ပြင် ၁၉၄၁ ခုနှစ် ဒီဇင်ဘာလ ၂၅ ရက်နေ့တွင်လည်း ဂျပန်တပ်များက ရန်ကုန်မြို့ကို ဒုတိယအကြိမ် ဗုံးကြဲပြန်သည်။ ဗုံးကြဲလေယာ်ဥ ၈၀ နှင့် တိုက်လေယာ်ဥ ၂၀ ပါရှိသည်။ အရပ်သား ၇၅၀ခန့် သေဆုံး၍ ၁၇၀၀ခန့် ဒဏ်ရာ ရသည်။ ထို့ပြင် မီးလောင်ဗုံးများကြောင့် အလုံရပ်ကွက် မီးဟုန်းဟုန်း တောက်လောင်ခဲ့ရသည်။

၁၉၄၂ ခုနှစ် ဖေဖော်ဝါရီလ ၂၅ ရက်တွင် ဂျပန်လေယာ်ဥများ ထပ်မံ ဗုံးကြဲသည်။ ထိုနေ့အထိ ဂျပန်လေယာ်ဥ ၂၉ စင်း ပစ်ချခံခဲ့ရသည်။ ထို့ပြင် ၁၉၄၂ ခုနှစ် မတ်လ ၇ ရက်တွင် ဆုတ်ခွာတော့မည့် ဗြိတိသျှစစ်တပ်က ရန်ကုန်မြို့ကို မီးရှို့ဖျက်ဆီးသည်။ ရပ်ကွက်များ မီးဟုန်းဟုန်း တောက်လောင်လျက်ရှိပြီး ရန်ကုန်မြို့ရှိ လျှပ်စစ်ဓာတ်အားပေးစက်ရုံ၊ ဆိပ်ကမ်းမှ ဝန်ချီစက်ကြီးများနှင့် သိမ်ကြီးဈေးတို့ ပျက်ဆီးသွားသည်။ သန်လျင်မြို့ရှိ ရေနံချက် စက်ရုံကြီးကိုလည်း ဗြိတိသျှတို့ ဖောက်ခွဲ ဖျက်ဆီးပစ်သည်။ ကောင်းကင်တစ်ခွင်လုံး မီးခိုးလုံးကြီးများ တက်နေ၍ ရန်ကုန်မြို့တစ်ဝိုက် မြေပြင်တစ်ခုလုံး နေရောင်မမြင်ရလောက်အောင် အုံ့မှိုင်းမဲမှောင်လျက် ရှိခဲ့သည်။
**အစ်ကနျူမန် နကျယ်ကောင်** (**Ichneumon Wasp**) သည် နကျယ် မျိုးရင်း *အစ်ကနျူမန်နီဒီး(Ichneumonidae)* ဖြစ်၍ ပျား၊ ပုရွက်ဆိတ်တို့နှင့်အတူ *ဟိုင်မင်နော့တာရာ(Hymenoptera)* မျိုးစဉ်ဝင် အင်းဆက်ပိုးမျိုးဖြစ်သည်။ ပျားများ၊ နကျယ်များကဲ့သို့ပင် အမြှေးပါးအတောင် လေးခုရှိသည်။ အစ်ကနျူမန်နကျယ်များသည် အရွယ်အစားစားရှိကြသည့်အနက် အချို့မှာ ပုရွက်ဆိတ်သာသာရှိ၍ အချို့ကား နှစ်လက်မ၊ သုံးလက်မမျှမက ရှည်ကြသော်လည်း အားလုံးတွင် အပ်ချည်ကဲ့သို့သော ဦးမှင်များ သေးသွယ်ရှည်လျားသော ဝမ်းပိုက် နှင့် ရှည်လျားသော ခြေထောက်များရှိကြသည်။ အမတွင် အပ် ကဲ့သို့ချွန်သော ဥတံတစ်ခုပါရှိ၍ ထိုဥတံသည် လေးလက်မ လောက်ရှည်တတ်သည်။

အစ်ကနျူမန်နကျယ်၏ ပိုးလောင်းများသည် အခြားအင်းဆက်ပိုးများကို မှီခိုစားသောက်၍ ကြီးပြင်းတတ်သော အလေ့ရှိသည်။ အစ်ကနျူမန်နကျယ်အမသည် ဥများအုလိုသော အခါ ချွန်သောဥတံဖြင့် အခြားပိုးလောင်းတစ်ကောင်၏ ကိုယ်ထဲသို့ ထိုးဖောက်သွင်းလိုက်ပြီးလျှင် ဥများကိုအုသည်။ နကျယ် ပိုးလောင်းကလေးများသည် ဥများမှပေါက်လာကြပြီးလျှင် ထိုပိုး ကောင်လေးများကိုပင် စားသောက်လျက် တဖြည်းဖြည်းကြီးပြင်း လာကြသည်။ နောက်ဆုံးတွင် အစားခံရသော ပိုးလောင်းကောင်မှာ သေသွားသည်။ နကျယ်ပိုးလောင်းများသည် အပြင်သို့ထွက် လာကြပြီးလျှင် ချည်မျှင်ကလေးများဖြင့် သူတို့၏ကိုယ်ကိုရစ်ကာ ပိုးအိမ်လုပ်၍နေကြလေသည်။ ပိုးအိမ်များငင်၍ ပြီးသော အခါ ပိုးလောင်းများသည် ပိုးတုံးလုံးအဖြစ်သို့ ရောက်ရှိလာကြ၏။ ပိုးတုံးလုံးများအဖြစ်တွင် တဖြည်းဖြည်းပြောင်းလဲလာရာ နောက်ဆုံးတွင် အင်္ဂါစုံပိုးကောင်ကြီးအဖြစ်သို့ ရောက်ရှိလာကြလေသည်။

အစ်ကနျူမန်နကျယ်များသည် အပင်များကို ဖျက်ဆီးတတ်သော ပိုးကောင်အမြောက်အမြားကို ဤနည်းဖြင့် စားသောက်ကြသောကြောင့် ယင်းတို့သည် တောင်သူလယ်သမား တို့အား များစွာကျေးဇူးပြုပေသည်။ အစ်ကနျူမန်နကျယ်များသည် ပိုးကောင်များကို ဥများမှစ၍ ပိုးကောင်ကြီးများအထိ စားကြသည်။ အထူးသဖြင့် ပေါက်ဖတ်များကို စားကြသည်။ အချို့က ပိုးတောင်မာ၊ ယင်ကောင် နှင့် အခြားနကျယ်ကောင်များ၏ ပိုးလောင်းများကို စားကြလေသည်။

ကိုးကား
-------

1. ↑  မြန်မာနိုင်ငံဘာသာပြန်စာပေအသင်း (၁၉၇၆)။ "*အစ်ကနျူမန် နကျယ်*"။ in စွယ်စုံကျမ်းစာတည်းအဖွဲ့ (ed.)။ *မြန်မာ့စွယ်စုံကျမ်း*။ **၁၅** (ပထမအကြိမ် ed.)။ စာပေဗိမာန်ပုံနှိပ်တိုက်၊ ရန်ကုန်မြို့။: စာပေဗိမာန်။ pp. ၃၂၈၊ ၃၂၉။
**ရွှေဘိုနှင့်ရေညို** ကဗျာကို မောင်းထောင်းဦးကျော်လှ ရေးသားခဲ့သည်။ သံချို ကဗျာအမျိုးအစားဖြစ်သည်။

အကြောင်းအရာ
-----------

ရွှေဘိုချောင်းဖောက်သည်ကို ဖွဲ့ဆိုထားသည်။

ရွှေဘိုနှင့်ရေညို
-----------------

နိမိတ်ရှေးငယ်က တိတ်ဘေးတဘောင်ဆိုကြ၊ ပြည်ရွှေဘိုမြို့တော်မြောက်မှလ၊ မြောင်းတွေကာ ချောင်းရေပေါက်လာတော့၊ ခေါင်းဖျောက်ကာ မောင်လူပျိုတို့၊ ပလွေကိုရောင်မှာညှပ်သို့၊ သောင်စပ်မှိုင်ကာငေးတော့၊ မလေးငယ်ရွှေထိုးသူတို့၊ အလိုတူ ဟိုလူပိုင်တဲ့အောင်၊ စပယ်ခိုင် သွယ်ပြိုင်ဆက်ကိုဖြင့် (နှစ်သွယ်ပြိုင် ဆယ်ခိုင်ဆယ်ကိုဖြင့်)၊ တဖက်တင်ကာပေးလျှင်လ၊ နှစ်ဦးပြိုင် ကူးနိုင်လိမ့်မယ်မလေလို့ ကြွေးကြော်နှင့် ကြာခဲ့ပြီ။  

  

လေးကျွန်းပိုင် မန္ဓရာဇ်ကဲ့သို့၊ အနှစ်ကယ်တရာက၊ ဖြစ်လာရန်ခေတ်သာတဲ့ အခွင့်ပေမို့၊ တေဇာထော် ကြေညာနှင့်လေသို့၊ ရာမင့်နောင် စိန္တေလောင်းငယ့်ကို၊ ရေမြောင်းသွယ်၊ ချောင်းငယ်ဖောက်လာထင့်၊ အုတ်ကျောက်တံ နရတေမြန်နှင့်၊ ရေတခွန် ထွေသွန်ဆင်းပါ၍၊ ခင်းချလို့စီ။  

  

ရွှေဘိုကို ရေညိုရောက်တော့၊ ပျိုပေါက်ကညာကြော့ငယ်ကို၊ လာတော့မှ ပလွေတိုနှင့်၊ ကြိုဆိုကာ ကွမ်းရေဆက်ကြတော့၊ ပန်းရွှေခက်သပြေနီ၊ ကေသီမှာ ဆင်ရုံး။  

  

ဟိုရှေးယခေါင်က၊ တေးသဘောင်ဆိုသာဆိုကြ၊ ပြည်နဂိုရ် ရွှေဘိုမြောက်မှာဖြင့်၊ ချောင်းပေါက် ရေမမြင်ဘူးရှာဘု၊ ကိုးကုဋေ အဖိုးငွေနှင့် တူးကြလို့၊ ရှေးဦးဝင်ကုန်းဘောင်ဆိုက်တော့၊ ရောင်ငိုက်ကယ်ပလွေတိုနှင့်၊ ရွှေဘိုမှာ နေညိုလျှင်၊ ရေချိုသုံးမှာမို့၊ ပြည်လုံးကုန် လုံကညာတို့၊ ပဒုမ္မာ ကြာနှစ်ခက်ကိုလ၊ သုံးလိုရာပြုံးကာဆက်ကြတော့၊ ရာသက်တိုင် ပျော်ရှည်ရောက်ပေမယ့်၊ အလောင်းတော် ပရမေ၊ ခေါင်းပေါ်ပလွေနှင့် ရောက်ဖို့ကွယ်၊ မြောင်းဖောက်လာတုန်း။

မှတ်ချက်
--------

ဤကဗျာခေါင်းစဉ်သည် မောင်းထောင်းဦးကျော်လှ ကိုယ်တိုင် နာမည်ပေးခဲ့ခြင်း မဟုတ်ပါ။ သင့်တော်မည်ထင်သော နာမည်ကို ပေးထားခြင်း ဖြစ်သည်။

ကိုးကား
-------
**Anti-folk** (တစ်ခါတစ်ရံ anti-folk (သို့) unfolk) သည် ဂီတအမျိုးအစားတစ်ခုဖြစ်ပြီး နိုင်ငံရေးအရ ကြိုးပမ်းထားသည့် ၁၉၆၀ ခုနှစ် folk ဂီတတစ်မျိုးဖြစ်သည်။ anti-f၀lk ၏ဝိသေသလက္ခဏာများကို အသိအမှတ်ပြုဖော်ပြရန်ခက်ခဲ့သည်။ အနုပညာရှင်တစ်ဦးမှ အခြားအနုပညာရှင်တစ်ဦးထိုမှတစ်ဆင့် အခြားအနုပညာရှင်များဆီသို့ တစ်မျိုးတစ်ဖုံပြောင်းလဲနေသည်။ မည်သို့ပင်ဆိုစေ ဂီတသည် စမ်းသပ်မှုကို ဂရုစိုက်သည်။ mainstream ဂီတတွင် စတင်ကတည်းက ပြောင်လှောင်ခြင်းကို ခံရသည်။ anti-folk အနုပညာရှင်များသည် ဂီတ၏စည်းမျဉ်းများကို သတိပြုမှတ်သားကြသည်။ အလေးအနက်စဉ်းစားကြ
သည်။

သမိုင်းကြောင်း
--------------

### အမေရိကန်ပြည်ထောင်စု

Anti-folk သည် Greenwich ကျေးရွာ၌ တည်ထောင်ခဲ့ပြီး တီးမုတ်ဖျော်ဖြေရန်မဖြစ်နိုင်သော အနုပညာရှင်များက အကျွမ်းဝင်စေခဲ့ပြီး ဖြစ်သည်။ အဆိုတော်၊တေးရေးဆရာ Lach က Lower East Side တွင် Fort ပွဲတော်ကို စတင်ခဲ့သည်။ The Fort သည် နယူးယောခ့် Folk ပွဲတော်နှင့် ဆင်တူသည်။ New York Anti-Folk Festival ဟုအမည်ပေးခဲ့သည်။ ထိုလှုပ်ရှားမှုတွင် The Washington Squares, Cindy Lee Benyhill, Brerrda Kahn, Pale Face, Beck, Hemell on Trial, Michelle Shooked, Zane Campbell, Jolis S.Hall, Roger Manning, Kirk Kelly, Sander Hicks နှင့် Block တို့ပါဝင်ပြီး anti-folk အနုပညာရှင်များဖြစ်သည်။ မူလ fort ပွဲတော်ကို ၁၉၈၅တွင် ပိတ်ပင်ခဲ့ပြီး ကလပ်ကို East Village အပါအဝင်ပြောင်းရွေ့ခဲ့သည်။ New York Anti-Folk Festival ကို Sidewalk Café တွင် နှစ်စဉ်ကျင်းပခဲ့သည်။ Tomplins Square Parkနှင့် Central Park ရှိစက်ရုံများတွင် ကျင်းပခဲ့သည်။ Lachသည် ဆန်ဖရန်ဆစ်စကို တွင်
၁၉၉၀ အစောပိုင်းနှစ်များတွင် West Coast anti-folk လှုပ်ရှားမှုကို တည်ထောင်ခဲ့သည်။

### အင်္ဂလန်

၂၀၀၀ ခုနှစ်တွင် label ကိုဗြိတိန်တွင် တည်ထောင်ခဲ့သည်။ အထူးသဖြင့် London Underground ဖြစ်ရပ်ဖြစ်ပြီး David Cronenberg’s Wife နှင့် The Bobby Mc Gee တို့ပါဝင်ခဲ့သည်။ UK ant-folk ဖြစ်ရပ်ကို အသိအမှတ်ပြုတည်ထောင်ခဲ့သည်။ ၂၀၀၇စက်တင်ဘာတွင် Plan B မဂ္ဂဇင်းတွင် စာမျက်နှာ ၆မျက်နှာခန့်ရေးသားဖော်ပြခဲ့သည်။ UK anti-folk ဖြစ်ရပ်ကို လန်ဒန်မြို့တွင် စတင်ခဲ့ပြီး Sergeant Buzfuz တီးဝိုင်းက တိုးမြှင့်ခဲ့သည်။ U.S နှင့် UK anti-folk အဆိုရှင်၊ တေးရေးဆရာများ ပါဝင်ခဲ့သည်။ ၂၀၀၄ခုနှစ်တွင် lo-fi ဂီတသမား Filthy Pedro က ရာသီ anti-folk ပွဲတော်များ စတင်ခဲ့သည်။ သူသည် Tom Mayne နှင့်တိုးချဲ့ခဲ့သည်။ Brighton ဖြစ်ရပ်ဆက်လက်ဖြစ်ပေါ်စေခဲ့ပြီး ခရစ်ယာန်ဘုန်းတော်ကြီး Mertle ကစတင်ခဲ့ခြင်းဖြစ်သည်။ UK ant-folk အသင်းအဖွဲ့တွင် Television Personalites, Jack Hayter, Milk Kan, Extradition Order, Benjamin Shaw, Gretch Royal Mugs, Larry Pickleman and Paul Hawkins တို့ပါဝင်ခဲ့သည်။ Emmy the Great သည် အင်္ဂလိပ် anti-folk ဖြစ်ရပ်တွင် ပါဝင်ခဲ့သည်။ ၂၀၀၃ခုနှစ် Sergeant Buzfuz ၏ ညတွင် တီးခတ်ခဲ့သည်။ Kate Nash သည် anti-folk-style show များဖြင့် အသက်မွေးဝမ်းမကျောင်းပြုခဲ့သည်။ Bobby Mc Gee သည် anti-folk များလွှမ်းမိုးခဲ့ပြီး ရေဒီယိုမှ အသံလွှင့်ခဲ့သည်။ ၂၀၀၆ခုနှစ် ဩဂုတ်တွင် Timeout မဂ္ဂဇင်းတွင် anti-folk ကို "One of London’s Hottest Subcultures" ဟုဖော်ပြခဲ့သည်။ ပထမဆုံး anti – folk UK မှ ပေါင်းစပ်ထားသည့် album ကို ၂၀၀၇ တွင် ဖြန့်ချိခဲ့သည်။ Wesh anti-folk အနုပညာရှင် Mr Duke သည် ဝေး(စ်) လူကြိုက်များလာခဲ့သည်။
အဆက်တီလင်း ဓာတ်ငွေ့သည် အရောင် 
ကင်းမဲ့၏။ မည်သည့် ပစ္စည်းနှင့်မျှ မရောစပ်ပဲ ဓာတ်ငွေ့ 
သန့်သန့်ချည်းဆိုလျှင် အနံ့မဆိုးလှချေ။ သို့သော် ဓာတ်ငွေ့ 
သန့်သန့်မဟုတ်ပဲ အခြားဓာတ်ငွေ့များနှင့် ရောစပ်နေခဲ့လျှင် 
ကြက်သွန်ဖြူကဲ့သို့ မနှစ်မြို့ဖွယ်သော အနံ့ရှိ၏။ ထိုဓာတ်ငွေ့ 
သည် သာမန်လေထက် အနည်းငယ်ပေါ့၍ ရေတွင် ပျော်ဝင် 
လွယ်၏။ မီးလောင်မှုကို အားမပေးသော်လည်း မီးလောင်လွယ် 
တတ်၏။ ဓာတ်ငွေ့သန့်သန့် မီးထွန်းကြည့်သောအခါ မှိုင်းများ 
သော မီးတောက်မီးလျှံဖြင့်လောင်၍ အလွန်တောက်ပ၏။ 
သို့သော် အထူးပြုပြင်ထားသော မီးတိုင်တွင် သာမန်လေနှင့် 
ရောပြီး ထွန်းကြည့်သည့်အခါ မှိုင်းများ ပျောက်သွားပြီးလျှင် 
အလွန်တောက်ပသော မီးရောင်ဖြင့် လောင်လေသည်။ မီးရှိန် 
မှာလည်း အလွန် ပြင်းထန်၏။ ထိုဓာတ်ငွေ့မှရသော မီး 
အလင်းရောင်သည် ကျောက်မီးသွေးဓာတ်ငွေ့၏ မီးအလင်း 
ရောင်ထက် တစ်ဆဲ့ ငါးဆမျှ ပို၏။
အဆက်တီလင်းဓာတ်ငွေ့၏ ဓာတု သကေ‡တမှာ ဂ္ဂ၂ံ၂ 
ဖြစ်၏။ အဆက်တီလင်းဓာတ်ငွေ့ကို ယခုအခါ မီးထွန်းရန် 
အတွက်နှင့် စက်မှုလုပ်ငန်းများတွင် အထူးပင် အသုံးပြုကြ၏။ 
ကယ်လဆီယမ်ကာဗိုက် ဂ္ဂေ ဂ္ဂ၂ တွင် ရေအနည်းငယ် ထည့်ပေး 
လိုက်ခြင်းအားဖြင့် အဆက်တီလင်းဓာတ်ငွေ့ကို ရရှိနိုင်သည်။ 
ပုံစံမှာ 
ဂ္ဂဂ္ဂေ၂ ဏ ၂ံ၂ဥ ှု ဂ္ဂ၂ ံ၂ ဏ ဂ္ဂေ (ဥံ)၂
ကယ်လဆီယမ်ကာဗိုက်×ရေ Ó အဆက်တီလင်းဓာတ်ငွေ့×
ကယ်လဆီယမ်ဟိုက်ဒရော့ဆိုက် ကယ်လဆီယမ်ကာဗိုက်သည်
ချော်တုံးချော်ခဲများကဲ့သို့ ညိုသောအရောင်ရှိ၏။ ထုံးနှင့်မာသော
ကျောက် မီးသွေးများကိုရောပြီးလျှင် လျှပ်စစ်မီးဖိုတွင် အရည်ကျို
လိုက်သောအခါ၌ ရရှိသည်။
အဆက်တီလင်းဓာတ်ငွေ့သည် မီးထွန်းရာ၌ ကျောက်မီးသွေး 
ဓာတ်ငွေ့ထက် အထူးပင် ပို၍ လင်းသောကြောင့် အိမ်များ၌ 
မီးထွန်းရန်အတွက်လည်းကောင်း၊ စက်ဘီးမီးထွန်းရန်အတွက် 
လည်းကောင်း အသုံးပြု လေ့ရှိကြ၏။ မီးထွန်းရန် နည်းမှာ 
လည်း မခဲယဉ်းလှချေ။ ကယ်လဆီယမ် ကာဗိုက်ကို လေလုံ 
သော သတ္တုဗူး ထဲတွင်ထည့်၍ ထိုဗူး၏ တစ်နေရာ၌ ရေစက် 
ကလေးများ ချပေးနိုင်အောင် အပေါက်ကလေးတစ်ခုနှင့် အခြား 
တစ်နေရာ၌ အပ်ပေါက်လောက် သေးငယ်သော အပေါက်ငယ် 
တစ်ခုကို လုပ်ထား၏။ ကာဗိုက်ပေါ်သို့ ရေစက်ကလေးများကို 
ဆက်ကာ ဆက်ကာ ချပေးသောအခါ အပေါက်ငယ်မှ အဆက် 
တီလင်း ဓာတ်ငွေ့ ထွက်လာ၏။ ထိုထွက်လာသော
ဓာတ်ငွေ့ကို မီးညိ|လိုက်လျှင် အလွန်လင်းသောမီးကို ရလေသည်။
အဆက်တီလင်းဓာတ်ငွေ့ကို အောက်ဆီဂျင်ဓာတ်ငွေ့နှင့် ရော 
ပြီး မီးရှို့လိုက်လျှင် အလွန်ပြင်းထန်သော အပူရှိန်ဖြင့် တောက် 
လောင်၍ မီးတောက်မှာလည်း အလွန့်အလွန်လင်း၏။ စက္ကူ 
ထူထူကို ကတ်ကြေးနှင့် လွယ်ကူစွာ ည|ပ်နိုင်ဘိသကဲ့သို့ 
အဆက်တီလင်းနှင့် အောက်ဆီဂျင်ရော၍ရသော အောက်ဆီ 
အဆက်တီလင်း ဓာတ်ငွေ့ မီးတောက်သည် အလွန်မာသော 
သံမဏိပြားများကိုပင် လွယ်ကူစွာ ဖောက်နိုင်၏။ ထိုကြောင့် 
သံဆက် အလုပ်ရုံများတွင် သံဆက်ခြင်း၊ သံဖောက်ခြင်းများ 
အတွက် အောက်ဆီအဆက်တီလင်းမီးကို အသုံးပြုကြ၏။ 
သံဆက် အလုပ်ရုံများတွင် အသုံးပြုသော အောက်ဆီအဆက် 
တီလင်းဓာတ်ငွေ့သည် ပြွန်တံနှစ်ခုမှ ဖြစ်ပေါ်လာ၏။ တစ်ခု 
သောပြွန်တံမှ အဆက်တီလင်းဓာတ်ငွေ့ကိုရ၍ အခြားတစ်ခုမှ 
အောက်ဆီဂျင်ဓာတ်ငွေ့ကို ရ၏။ ထိုဓာတ်ငွေ့နှစ်ခုကို ရောပြီးမှ 
မှုတ်တံဖြင့် မှုတ်ထုတ်လိုက်ရ၏။ မှုတ်တံထိပ်ကို အလွန် ပူ 
သော မီးအပူကို ခံနိုင်သည့်သတ္တုဖြင့် ပြုလုပ်ထားသောကြောင့် 
မီးတောက်နေသည့်အခါ အရည်မပျော်နိုင်ချေ။
အဆက်တီလင်းကို စက်ရုံကြီးများတွင် စက်ကိရိယာများ 
ပြုလုပ်ပြင်ဆင်ရာတွင် များစွာ အသုံးပြု၏။ ညဉ့်အခါ မြစ်ထဲ 
သို့ သဘေ‡ာကြီးငယ်များ ဝင်ရောက်လာသည့်အခါ မြစ်ကြောင်း 
ကို မှတ်သော ဗော်ယာများကို မြင်နိုင်အောင် ဗော်ယာထိပ်များ 
တွင် အဆက်တီလင်းဓာတ်ငွေ့ဖြင့် မီးထွန်းထားကြ၏။ ထို 
ဓာတ်ငွေ့နှင့် မီးထွန်း၍ ရရှိသော မီးရောင်သည် အလွန်လင်း 
သောကြောင့် အဝေးကြီးကပင် ကောင်းစွာ မြင်နိုင်လေသည်။

ကိုးကား
-------

1. ↑  မြန်မာ့စွယ်စုံကျမ်း၊ အတွဲ(၁၄)
အင်္ဂုတ္တရ ပါဠိတော်၊ စာမျက်နှာ (၇)။ အဋ္ဌကထာ၊ စာမျက်နှာ (၁၉၅)။
လောကဓမ်တရား ၈-ပါး။ 
လောကသားတွေ အမြဲတွေ့ကြုံ ခံစားနေရသော တရားရှစ်ပါး၊ ဆင်ခြင်တုံကင်းသောသူကို ရူးသွပ်တုန်လှုပ်စေနိုင်သော သဘောရှိ၏။

လောကဓံတရား ရှစ်ပါး
------------------

* (၁) လာဘ - လာဘ် ပေါများ၍ တက်ကြွတုန်လှုပ်ခြင်း၊
* (၂) အလာဘ - လာဘ်နည်း၍ညှိုးငယ်တုန်လှုပ်ခြင်း။
* (၃)ယသ - အခြံအရံများ၍တက်ကြွတုန်လှုပ်ခြင်း၊
* (၄) အယသ - အခြံအရံနည်း၍ ညှိုးငယ် တုန်လှုပ်ခြင်း၊
* (၅) ပသံသာ - ချီးမွမ်းခံရ၍ ဝမ်းမြောက်တုန်လှုပ်ခြင်း၊
* (၆) နိန္ဒ - အကဲ့ရဲ့ခံရ၍ဝမ်းနည်း တုန်လှုပ်ခြင်း၊
* (၇) သုခ - ချမ်းသာကိုစွဲ၍ ဝမ်းသာတုန်လှုပ်ခြင်း၊
* (၈) ဒုက္ခ - ဆင်းရဲကိုစွဲ၍ ညှိုးငယ်ပူပြင်း စိုးရိမ်တုန်လှုပ်ခြင်း။

  

တည်ငြိမ်ရင့်ကျက်ပြီး လောကဓံကို ခံနိုင်ရည်ရှိတဲ့သူတစ်ယောက်ဖြစ်ဖို့ဆိုရင်........

  

၁။ ပစ္စည်းဥစ္စာတွေ ရရှိနေလည်း ————- မာန်မတက်သင့်ဘူး။

၂။ ပစ္စည်းဥစ္စာတွေ မရရင်လည်း ————- စိတ်မဆင်းရဲသင့်ဘူး။

၃။ မိတ်ဆွေသူငယ်ချင်းတွေအနားမှာ ရှိနေလည်း ———— သိပ်ပျော်စရာလို့ မမြင်သင့်ဘူး။

၄။ မိတ်ဆွေသူငယ်ချင်းတွေအနားမှာ မရှိလည်း ———– ခပ်အေးအေးပဲနေတက်ရမယ်။

၅။ ချီးမွမ်းခံရလို့လည်း ———— ဝမ်းမြောက်ဝမ်းသာမဖြစ်သင့်ဘူး။

၆။ ကဲ့ရဲ့ ခံရလို့လည်း ————– ဒေါသမဖြစ်သင့်ဘူး။

၇။ ဆင်းရဲခြင်းကြုံတွေ့ရလည်း ————- ကြံကြံခံနိုင်ရမယ်။

၈။ ချမ်းသာခြင်းကို ကြုံတွေ့ရလည်း ———— ထောင်လွှားမာန်တက်ခြင်းမဖြစ်သင့်ဘူး။

လူ့သဘာဝကတော့ ပျော်စရာရှိရင်ပျော်လိုက်တယ်၊ ဝမ်းနည်းစရာရှိရင် ဝမ်းနည်းနေမယ်။ ဒါပါပဲ။ ဒါပေမယ့် ဘာကိုမှ လွန်လွန်ကြူးကြူးမဖြစ်ဖို့နဲ့၊ ပျော်စရာ၊ ဝမ်းနည်းစရာတွေကြုံတွေ့လာရတဲ့အခါ၊ ပျော်ရွှင်မှုတွေနဲ့ ကိုယ်လိုချင်တာတွေဖြစ်နေတုန်းမှာလည်း ဒါတွေဟာ လောကဓံလို သတိလေးထားပြီး သိပေးလိုက်ရင်…….
စိတ်ညစ်စရာတွေ၊ ဝမ်းနည်းစရာတွေ၊ ကိုယ်ဖြစ်ချင်တာတွေမဖြစ်လာတဲ့အခါ ခံစားရတာ နည်းနည်းသက်သာတယ်၊

ကိုးကား
-------

1. ↑  ဖျာပုံတိုက်သစ်ဆရာတော် အဂ္ဂမဟာပဏ္ဍိတ အရှင်ဩဘာသာဘိဝံသ ရေးသားသော သုတေသန သရုပ်ပြအဘိဓာန်ကျမ်း
2. ↑  sawsanblog။
**စန္ဒကိန္နရီဇာတ်**သည် ငါးရာ့ငါးဆယ်ဇာတ်ဝတ္ထုတော်များထဲမှ တစ်ခု ဖြစ်၏။ ယသောဓရာ၏ ဘုရားရှင်အပေါ် သစ္စာရှိမှုနှင့် ပတ်သက်၍ မြတ်စွာဘုရားက ဟောကြားတော်မူခြင်း ဖြစ်သည်။

ဟောတော်မူခြင်း
--------------

မြတ်စွာဘုရားသည် သုဒ္ဓေါဒနမင်းကြီး ကပ်လှူသော ဆွမ်းကို ဘုဉ်းပေးရန် နန်းတော်သို့ ကြွ၏။ ထို့နောက် မြတ်စွာဘုရားသည် မင်းသားဘဝက ဇနီးဖြစ်သည့် ယသောဓရာထံ ကြွချီတော်မူ၏။ ထိုအခါ မင်းကြီးက ယသောဓရာ၏ သစ္စာရှိပုံကို ဘုရားရှင်အား ပြောပြ၏။ ထိုအခါ ဘုရားရှင်က ယသောဓရာသည် ယခုအခါမှသာ သစ္စာရှိသည် မဟုတ်ဘဲ ရှေးအခါကလည်း သစ္စာရှိခဲ့ပုံကို ဤဇာတ်တော်ဖြင့် မိန့်ကြားတော်မူ၏။

စန္ဒကိန္နရီဇာတ်
---------------

ရှေးလွန်လေပြီးသောအခါက ဘုရားလောင်းသည် စန္ဒအမည်ဖြင့် ကိန္နရာ ဖြစ်ခဲ့၏။ ဇနီးဖြစ်သူသည် စန္ဒကိန္နရီ ဖြစ်၏။ ဇနီးမောင်နှံတို့သည် ဟိမဝန္တာအရပ် စန္ဒပဗ္ဗတ (လမင်းတောင်) တွင် နေထိုင်ကြ၏။ မိုးရာသီတွင် တောင်ပေါ်တွင် နေကြသော်လည်း နွေရာသီသို့ ရောက်သည့်အခါတွင် တောင်ခြေသို့ ဆင်းကြသည်။

ကိန္နရာဇနီးမောင်နှံတို့သည် နှစ်ဦးသား မြူးထူးပျော်ပါးလျက် ရှိကြ၏။ ထိုအချိန်တွင် ဗာရာဏသီမင်းသည် သူတို့ရှိရာအရပ်သို့ ရောက်လာခဲ့၏။ မင်းကြီးသည် စန္ဒကိန္နရီကို မြင်သောအခါ တပ်မက်သော ရာဂ ဖြစ်ပေါ်၏။ ဇနီးဖြစ်သူကို အရယူရန် လင်ဖြစ်သူ စန္ဒကိန္နရာအဖိုကို ပစ်ခွင်းလေ၏။ စန္ဒကိန္ဒရာသည် မင်းကြီးပစ်လိုက်သော မြှားချက်ဖြင့် လဲကျသွား၏။ ဇနီးဖြစ်သူသည် မြှားပစ်သူကို ရှာဖွေသော် မင်းကြီးကို တွေ့မြင်လေ၏။ ထိုအခါ စန္ဒကိန္နရီသည် မင်းကြီးအား ကျိန်ဆဲလေသည်။

ထိုသို့ စန္ဒကိန္နရီ၏ ကျိန်ဆဲသံကို ကြားရသော မင်းကြီးသည် မရနိုင်သည်ကို သိလေ၏။ ထို့နောက် လိုချင်သောစိတ်တို့သည် ပျောက်ကွယ်လာကာ ပြန်လှည့်လေသည်။ ထိုအခါကျမှ ကိန္နရာအမသည် လင်ဖြစ်သူ၏ ဦးခေါင်းကို ပေါင်ပေါ်တင်ကာ သည်းထန်စွာငိုကြွေး၏။ ကိန္နရာအမသည် လင်ဖြစ်သူ မသေသေးသည်ကို သိ၏။ ထို့နောက် နတ်တို့အား မစောင်မသည်ကို အပြစ်တင် ငိုကြွေးပြန်၏။

ထိုအခါ သိကြားမင်း၏ ဗိမာန်သည် ပူလာ၏။ သိကြားမင်းလည်း ပုဏ္ဏားယောင်ဆောင်ကာ လူ့ပြည်သို့ ဆင်းလာ၏။ ထို့နောက် ကိန္နရာအဖိုကို သက်သာအောင် ပြုစုလေ၏။ ထို့နောက် သိကြားမင်းက "ယနေ့မှစကာ လူတို့သွားလာရာ တောင်အောက်သို့ မဆင်းပါနှင့်၊ တောင်ပေါ်၌သာ နေကြပါ" ဟု မှာကာ နတ်ပြည်သို့ ပြန်သွား၏။ ထို့နောက် ကိန္နရာဇနီးမောင်နှံတို့သည်လည်း တူနှစ်ကိုယ် တောင်ပေါ်သို့ ပျံတက်သွားလေ၏။

ဇာတ်ပေါင်းသော် ထိုအခါက ကိန္နရာအမသည် ယသောဓရာ ဖြစ်၏။ ကိန္နရာအထီးသည် ဘုရားလောင်း ဖြစ်၏။

ကိုးကား
-------

1. 1 2 3  တိုက်စိုး၊ မင်းယုဝေ (၂၀၀၃ ခုနှစ်၊ စက်တင်ဘာလ)။ *စန္ဒကိန္နရီနှင့် ၅၅၀ ဇာတ်ဝတ္ထု ၂၅ ပုဒ်*။ နှင်းဦးလွင်စာပေ၊ ပြည်လမ်း၊ ကမာရွတ်မြို့နယ်၊ ရန်ကုန်။ pp. ၇ ၊၈ ၊ ၉၊ ၁၀၊ ၁၁၊ ၁၂၊ ၁၃၊ ၁၄။ `|date=` ရှိ ရက်စွဲတန်ဖိုး စစ်ဆေးရန် (အကူအညီ)
| ပိဋကတ် သုံးပုံ |
| --- |
| ဝိနယပိဋက |
| * ပါရာဇိကဏ်
* ပါစိတ်
* မဟာဝဂ်
* စူဠဝါ
* ပရိဝါ
 |
| သုတ္တန်ပိဋကတ် |
| * ဒီဃနိကာယ်
* မဇ္ဈိမနိကာယ်
* သံယုတ္တနိကာယ်
* အင်္ဂုတ္တရနိကာယ်
* ခုဒ္ဒကနိကာယ်
 |
| အဘိဓမ္မာပိဋကတ် |
| * ဓမ္မသင်္ဂဏီ
* ဝိဘင်း
* ဓာတုကထာ
* ပုဂ္ဂလပညတ်
* ကထာဝတ္ထု
* ယမိုက်
* ပဋ္ဌာန်း
 |
| * ရှု
* ပြော
* ပြင်
 |

ဘုရားရှင် ဝဇ္ဇီနိုင်ငံ ဝေသာလီမြို့တော် မဟာဝုန်တော ကူဋာဂါရကျောင်းတော်၌ သီတင်းသုံးနေတော်မူစဉ်-အုပ်စု(၄)စုရှိ လိစ္ဆဝီမင်းငါးရာတို့ ဘုရားရှင်ထံ ချဉ်းကပ်ရောက်သည့်အခါ ဘုရားရှင်၏ ဝဏ္ဏ, ယသအားဖြင့် အလွန်တင့်တယ်တော်မူသည်ကို ပိင်္ဂိယာနီပုဏ္ဏားက "ပဒ္မံ ယထာ" အစရှိသော ဂါထာဖြင့် လျှောက်ထားခြင်းကြောင့် ပိင်္ဂိယာနီပုဏ္ဏားအား လိစ္ဆဝီမင်းတို့က အပေါ်ရုံစုလျား ငါးရာဖြင့် လှူဒါန်းကြရာ ယင်းအပေါ်ရုံစုလျားငါးရာကို ပိင်္ဂိယာနီပုဏ္ဏားက မြတ်စွာဘုရားအား လှူဒါန်းပါသည်။ ဘုရားရှင်က "လောက၌ (၁) ဗုဒ္ဓရတနာ၊ (၂) တထာဂတပ္ပဝေဒိတ ဓမ္မရတနာကို ဟောပြောသည့်ပုဂ္ဂိုလ်၊ (၃) ယင်းဓမ္မဝိနယကို သိသောပုဂ္ဂိုလ်၊ (၄) သိသည့်အတိုင်း ဓမ္မာနုဓမ္မကိုကျင့်သောပုဂ္ဂိုလ်၊ (၅) ကတညူ, ကတဝေဒီပုဂ္ဂိုလ် ဟူသော ရတနာငါးပါးတို့ကို ရနိုင်ခဲကုန်၏"ဟု လိစ္ဆဝီမင်းတို့အား ဟောတော်မူသည့်သုတ်။

အဋ္ဌကထာ, ဋီကာတို့၌ ဖွင့်ဆိုချက်များ ရှိပါသည်။

ကိုးကား
-------

1. ↑  -အံ၊၂၊၂၀၈-၉။ အံ၊မြန်၊၂၊၂၆၃-၄။ အံ၊ဋ္ဌ၊၃၊၇၀-၁။ အံ၊ဋီ၊၃၊၆၀-၁။

-အင်္ဂုတ္တရနိကာယ၊ ပဉ္စကနိပါတ၊ ၄-စတုတ္ထပဏ္ဏာသက၊ (၂၀)၅-ဗြာဟ္မဏဝဂ္ဂ၊ ပဉ္စမသုတ္တ၊
2. ↑  ပခုက္ကူမြို့ မဟာဝိသုတာရာမတိုက်၊ သာသနဓဇ သိရီပဝရ ဓမ္မာစရိယ၊ B.A (ဝိဇ္ဇာဂုဏ်ထူး-သီရိလင်္ကာ)၊ အဂ္ဂမဟာပဏ္ဍိတ ဘဒ္ဒန္တ ကေလာသမဟာထေရ် **တိပိဋကသူစိကျမ်း** နှင့် နိုင်ငံတော်ပရိယတ္တိသာသနာ့ တက္ကသိုလ် (ရန်ကုန်) ဒုတိယပါမောက္ခချုပ်၊ အဂ္ဂမဟာပဏ္ဍိတ ဘဒ္ဒန္တကုမာရထေရ် **တိပိဋက သုတ္တသူစိ ဝိဘာဝိနီ**
**မဟာမကုဋ်ဗုဒ္ဓတက္ကသိုလ်** သည် ထိုင်းနိုင်ငံတွင် တည်ရှိသည့် အများပြည်သူပိုင် ဗုဒ္ဓတက္ကသိုလ်နှစ်ခုထဲမှ တစ်ခု ဖြစ်သည်။

သမိုင်းကြောင်း
--------------

ရဟန်းများအတွက် ပညာရေးအင်စတီကျုတစ်ခုအဖြစ် ၁၈၉၃ တွင် ဘုရင် ချူလာလောင်ကွန်းက သူ၏သေဆုံးပြီးဖြစ်သည့် ဖခင် ဘုရင် မွန်ကုတ်ကို အမှတ်ရသည့်အနေဖြင့် တည်ထောင်ခဲ့သည်။ ၁၉၉၇ ခုနှစ်တွင် ထိုင်းအစိုးရက အများပြည်သူဆိုင်ရာတက္ကသိုလ်တစ်ခုအဖြစ် အသိအမှတ်ပြု ခွင့်ပြုခဲ့သည်။ ထိုင်းနိုင်ငံ၏ အဆင့်မြင့်ပညာရေးစနစ်များနှင့် ပေါင်းစပ်သင်ကြားပေးသည်။

ကောလိပ်များနှင့် ဌာနများ
------------------------

မဟာမကုဋ်ဗုဒ္ဓတက္ကသိုလ်သည် မဟာဌာနကြီး လေးခုဖြင့် ဖွဲ့စည်းထားသည်။ ၎င်းတို့မှာ ဘာသာရေးနှင့် ဒဿနိကဗေဒမဟာဌာန၊ လူမှုဘာသာရပ်များဆိုင်ရာမဟာဌာန၊ လူမှုရေးသိပ္ပံမဟာဌာနနှင့် ပညာရေးမဟာဌာနတို့ ပါဝင်သည်။ ထို့အပြင် တက္ကသိုလ်တွင် ဆရာများ၏လေ့ကျင့်ရေးအစီအစဉ်များကဲ့သို့သော အမျိုးမျိုးသော ပညာရေးဝန်ဆောင်မှုများကို အများပြည်သူသို့ သင်ကြားပေးလျက်ရှိသည်။

၁၉၈၇ ခုနှစ်တွင် တက္ကသိုလ်တွင် မဟာဘွဲ့သင်တန်းများကို စတင်သင်ကြားပေးခဲ့သည်။ ဗုဒ္ဓဘာသာလေ့လာသူများအတွက် ပါရဂူဘွဲ့ကိုမူ ၂၀၀၅ခုနှစ်တွင် စတင်ခဲ့သည်။

ပြင်ပလင့်များ
-------------

* Mahamakut Buddhist University

ကိုးကား
-------

1. ↑  မော်ကွန်းတင်ပြီးမိတ္တူ။ 11 June 2021 တွင် မူရင်းအား မော်ကွန်းတင်ပြီး။  11 June 2021 တွင် ပြန်စစ်ပြီး။
2. ↑
3. ↑

ကိုဩဒိနိတ်: 13°45′33″N 100°30′05″E﻿ / ﻿13.75917°N 100.50139°E﻿ / 13.75917; 100.50139
ဂေးလန်းလမ်း 
 ဂေးလန်းလမ်းမ ညမြင်ကွင်း (၂၀၀၈) 
**ဂေးလန်း** (lang-zh | 芽笼路) သည် စင်ကာပူ အရှေ့ပိုင်းဆင်ခြေဖုံးနှင့် နိုင်ငံ၏ ဗဟိုစီးပွားရေးခရိုင်ကို ဆက်သွယ်ပေးသည့် အဓိကလမ်းမကြီး ဖြစ်သည်။ လမ်းဖြတ်သွားသော ဂေးလန်းအရပ်ကို စွဲ၍ ဂေးလန်းလမ်းမဟု တွင်ခြင်း ဖြစ်သည်။  သမိုင်းဝင် မြို့ပြအမွေအနှစ်ကို ထိန်းသိမ်းရန် လမ်းဘေးဝဲယာတွင် အထပ်နိမ့် ဆိုင်များ၊ အိမ်များရှိစေသည်။ 

အဆိုပါလမ်းကိုကိုယ်နှိုက်ကတွေ့ဆုံရှိရာအရှေ့ဘက်မှာစတင် ချန်ဂီလမ်းမ နှင့်အတူလမ်းဆုံမှာ Geylang Serai နှင့် Joo Chiat လမ်းမကြီး နှင့်သည်အထိအနောက်ဘက်၌ဆက်လက် Kallang လမ်းမကြီး ကျော် Kallang မြစ်, Sir Arthur ရဲ့တံတားမှာ။ ယခင်က Changi နှင့် Kallang ကို ဆက်သွယ်သည့်တစ်ခုတည်းသောအဓိကလမ်းကြောင်းဖြစ်သည်။ ယခင်က Changi လေဆိပ် တည်ရှိရာစင်ကာပူ၏ပထမဆုံးရည်ရွယ်တည်ဆောက်ထားသောမြို့ပြလေဆိပ်ဖြစ်သော Kallang လေဆိပ် ဖြစ်သည်။ အသွားအလာများပြားလာသည်နှင့်အမျှ Geylang လမ်းသည်လမ်းတစ်လမ်းအဖြစ်ပြောင်းလဲသွားပြီးဆန့်ကျင်ဘက်လမ်းကြောင်းအတွက်ယာဉ်ကြောပိတ်ဆို့မှုအတွက်မြောက်ဘက်သို့ Sims ရိပ်သာလမ်းကို အပြိုင်ဖောက်ထားသည်။ 

Geylang လမ်းသည်၎င်း၏ ပြည့်တန်ဆာလုပ်ငန်း၏ သမိုင်းကြောင်းအရလူသိများသည်။ ယခင်က ဂေးလန်းတွင် လမ်းသွယ် ၅၀ ကျော် ရှိဖူးသည်။ လမ်းသွယ် တခုစီ၌ ပြောသောစကား၊ လာသောနိုင်ငံ၊ ရောက်သောအသက်၊ ရှိသောအတွေ့အကြုံ၊ လိုချင်သောလိင်ဆက်ဆံမှုကိုယ်နေဟန်ထားအလိုက် သီးခြားဝန်ဆောင်မှုပေးနိုင်သော အမျိုးသမီးပြည့်တန်ဆာတို့ ရှိသည်။ ဥပမာဆိုသော် ထိုင်း၊ ဖိလစ်ပိုင်၊ မကာအို၊ ချန်ကင် (ချန်ကျင်း) စသည့်တို့အတွက် ထိုင်း၊ ဖိလစ်ပိုင် စသည်တို့မှ အမျိုးသမီးများ ရှိသည်။ အသစ်စက်စက် မိန်းကလေးများအတွက်လမ်း ရှိသကဲ့သို့ အတွေ့အကြုံသစ်ကို လိုလားသူအတွက်လည်း လမ်းရှိသည်။ အိမ်များရှေ့ရှိ ထွန်းထားသော မီးအိမ်နီတို့က ၎င်းတို့၏ အလုပ်ကို ဖော်ပြနေသည်။ ပုံမှန်သာ သုံးနိုင်သူတို့အတွက် လူစုထားသော မိန်းမခန်း၊ သို့ လမ်းထောင့်မှ မိန်းမတို့သာ ရှိသည်။ ဇိမ်အိမ်တို့မှာ ကြေးမြင့်ပြီး လက်လုပ်လက်စားတို့ မတတ်နိုင်။ စီးပွားကောင်းသူနှင့် ကော်ပိုရိတ်ဝန်ထမ်းတို့သာ သွားသည်။ ဟောင်ကောင်၊ တိုင်ပေတို့နှင့် ကွာသည်မှာ စင်္ကပူဈေးကွက်တွင် အမျိုးသမီးများအတွက် အမျိုးသားပြည့်တန်ဆာများ ခေတ်မစား။ အမျိုးသားတို့အတွက် အမျိုးသားပြည့်တန်ဆာသာ ရှိသည်။ ပြည့်တန်ဆာအသိုင်းအဝိုင်းကို အသိအမှတ်ပြုကတ် သီးသန့်ထုတ်ကာ ပုံမှန် ကျန်းမာရေးစစ်ဆေးခြင်း၊ ရဲအစောင့်အရှောက် ထားခြင်း ပြုသည်။ ပြည့်တန်ဆာစည်းကမ်း ချိုးဖောက်သူ၊ တရားမဝင် လုပ်ကိုင်သူတို့ကိုသာ အပြစ်ပေးသည်။

ဆက်ကြည့်ရန်
-----------

* စင်္ကာပူရှိသယ်ယူပို့ဆောင်ရေး

ကိုးကား
-------

1. ↑  Peter K G Dunlop (2000) *Street Names of Singapore Who's Who*. ISBN   981-4062-11-1